ΔημοσίευσεAnastasia Glaros Τροποποιήθηκε πριν 3 χρόνια\n«Όνειρο στο κύμα» Αλέξανδρος Παπαδιαμάντης\n2 Όχι φωτογράφος (απλή ηθογραφία, σελ. 76-78) αλλά ψυχογράφος.\nΗθογραφία, βουκολικό είδος Ρεαλιστής (σελ ) συγγραφέας. Όχι πρώτοι και δεύτεροι ήρωες αλλά πρωταγωνιστές και κομπάρσοι. Όχι απλώς ρεαλιστής αλλά μπολιάζει την πεζογραφία με την ποίηση. «Μαγικός ρεαλισμός» (ρεαλισμός και ποιητική πνοή). Συμβολισμός εδώ (≠ όρο «συμβολισμός», σελ ). Θλιβερό παρόν ήρωα – αφηγητή ≠ ευτυχισμένο παρελθόν λόγω επίδρασης χρόνου (η πτώση του ανθρώπου από την Εδέμ).\n3 «Ειδύλλιο» (γενικός χαρακτηρισμός λογοτεχνικού έργου: ποίημα ή άλλο λογοτεχνικό έργο όπου κυριαρχούν περιγραφικές εικόνες και απλά, τρυφερά και αυθόρμητα συναισθήματα, και το οποίο συνήθως έχει υπόθεση ερωτική ή αναφέρεται στην αγροτική ή ποιμενική ζωή και γι’ αυτό εντάσσεται στη βουκολική ποίηση) → εξεικόνιση του θέματος της «επιστροφής» στη Χρυσή εποχή». Απομάκρυνση τοπική και χρονική. Γλωσσικό αμάλγαμα καθαρεύουσας, εκκλησιαστικής, δημοτικής και ιδιωματικής γλώσσας.\n4 ΘΕΜΑΤΑ ΚΑΙ ΗΡΩΕΣ Πρόσωπα ρεαλιστικά (αντικειμενικά) που όμως παρουσιάζονται μέσω του βλέμματος του συγγραφέα. Στενός χώρος τοπίου – ζωής → μονομέρεια → έκταση. «Ανδρείοι της ηδονής» (Καβάφης) ≠ ανδρείοι του πνεύματος (Παπαδιαμάντης)\n5 ΑΦΗΓΗΜΑΤΙΚΗ ΤΕΧΝΙΚΗ Διηγήματα σαν σελίδες ημερολογίου, αφηγητής είτε με πραγματική ταυτότητα είτε κρύβεται σε ψευδώνυμα. Ο Παπαδιαμάντης αυτοβιογραφείται (αν και πιο πολύ βιωματικός και όχι αυτοβιογραφικός συγγραφέας). Δημιουργεί την αίσθηση ότι τα έζησε αυτά αν και είναι αδύνατο. Άρα ιστορίες όχι αυτοβιογραφικές αλλά αφορμές για ανάπλαση ζωής.\n6 ΧΡΟΝΟΣ διηγημάτων → σύγχρονη με το συγγραφέα πραγματικότητα (πολλά «πρωτοπρόσωπα» διηγήματα → «αυτοβιογραφικά»). ΤΟΠΟΣ διηγήματος → Σκιάθος, Αθήνα. Τόπος + χρόνος → βιωμένος χωροχρόνος. Στον τόπο είτε πανοραμική παρουσίαση είτε μεγεθυντική. Ο χρόνος ακινητοποιείται και η δράση εσωτερικεύεται (αν και αφήγηση).\n7 Ο χρόνος ακινητοποιείται και η δράση εσωτερικεύεται (αν και αφήγηση).\nΧαρακτηριστικές περιγραφές (που αναστέλλουν τη δράση) → ποιητικότητα της γλώσσας και οδηγίες προς τον αναγνώστη για να συλλάβει το νόημα του διηγήματος. Άλλοτε εξωτερική εικόνα σε αναλογία με την ψυχική κατάσταση του ήρωα. Ομοδιηγηματική αφήγηση (ταυτότητα αφηγητή με έναν από τους ήρωες).\n8 «Διά τήν ἀντιγραφήν» → παρουσιάζονται ως ήδη γραμμένα\n«Διά τήν ἀντιγραφήν» → παρουσιάζονται ως ήδη γραμμένα. Αναμνήσεις που μοιάζουν με απομνημονεύματα. Αυτές οι αυτοδιηγηματικές αφηγήσεις στον Παπαδιαμάντη βρίσκονται ανάμεσα στα απομνημονεύματα και την εξομολόγηση. Διφυϊα της αυτοδιηγητικής αφήγησης → διπλή υπόσταση του «εγώ» της ιστορίας και του «εγώ» της αφήγησης. Αυτά τα «εγώ» χωρίζονται από χρονικό διάστημα. Μία φωνή αλλά διαφορά στην τεχνική (ποιού την προοπτική υιοθετεί η αφήγηση;). Μεταβολές στην εστίαση.\n9 ΓΛΩΣΣΑ ΚΑΙ ΥΦΟΣ Περιγραφή → λεπτολόγα (κοσμητικά επίθετα, παρομοιώσεις) Πιστότητα διαλόγων (φυσικότητα, δύναμη, τυπικό, φωνητικό μέρος ακέραιο) Τρεις (3) βαθμοί στη γλώσσα: α) ομιλουμένη λαϊκή με ιδιωματισμούς (στους διαλόγους), β) καθαρεύουσα στην αφήγηση, χαλαρή με προσμίξεις δημοτικής → το πιο προσωπικό ύφος του συγγραφέα, γ) αμιγής καθαρεύουσα παλαιότερης πεζογραφίας (στις περιγραφές). Λιτότητα (όταν το πιο πλούσιο υλικό υποτάσσεται στην τάξη του πνεύματος).\n10 «Αβγάτισε» την ελληνική γλώσσα (όπως κάθε μεγάλος λογοτέχνης).\n(από Οδ. Ελύτη) – σύνθετα διαλεγμένα ή σπάνια – υπερθετικά – συζεύξεις νεόκοπες (ποιητικές) – προσωνυμίες – συμβολικό νόημα ονομάτων\n11 Ο αφηγητής (και ο Παπαδιαμάντης;) ανάμεσα στον έρωτα και την αγνότητα.\nΕρωτισμός Παπαδιαμάντη. Μόνο με την όραση. Ερωτισμός μεταφέρεται στη φύση → στο ελληνικό τοπίο. Χριστιανός και ειδωλολάτρης (με παγανιστική αίσθηση) Μεταμόρφωση, όχι αντίφαση στις συμπεριφορές του. Και στα δύο πρόσωπα εκφράζεται η ανάγκη της φύσης και της αναχώρησης. ἐπί γῆς εὐτυχία → μια στιγμή → σκαλοπάτι για το άλλο μέρος του θανάτου (εδώ της κατσίκας) η μια αγάπη πληρώνει για την άλλη.\n12 Η ηρωίδα ως πριγκιποπούλα (από παραμυθική παράδοση) → στοργικός πατέρας, «κλειστό περιβόλι» (μικρή Εδέμ). Αρκαδικός κόσμος (του βοσκού) → επίπεδος, χωρίς προοπτική βάθους (το βάθος αποκτιέται με τη φθορά και την απογοήτευση. Έρωτας παρθενικός και αγνός αλλά και απαλλαγμένος από συμβάσεις.\n13 Στο διήγημά μας → θέμα → αντιπαράθεση ευτυχισμένης εφηβείας στη φθορά της ωριμότητας.\nΕξομολογούμενος αφηγητής (διαφοροποιείται από το συγγραφέα) μεταβαίνει από το βουνό στην Αθήνα, από την εφηβεία στην ωριμότητα, από παραδεισιακή ελευθερία στη δουλεία αυτού του κόσμου.\n14 Πρόλογος → εσωτερική ομοδιηγητική πρόληψη.\nΠαραλληλισμός με την ιστορία του Σισώη. Απλή υπόθεση: βοσκός ευτυχισμένος – Μοσχούλες → ανατροπή κατάστασης → ανάγκη επιλογής (Μοσχούλα → επιλογή επίγειου κόσμου ≠ κατσίκα → επιλογή υπερβατικού, «θεϊκού», κόσμου). Επιλέγει την κοπέλα (δε γίνεται μοναχός) – νοσταλγεί την αρχική κατάσταση. Ομωνυμία (Μοσχούλας – κατσίκας) με εξωτερική ομοιότητα → συνωνυμία, υποκατάσταση όμως αδύνατη λόγω περισσότερων διαφορών – σωτηρία της μιας συνεπάγεται θυσία της άλλης.\n15 Την ιστορία την αφηγείται ο ώριμος δικηγόρος → αφηγητής χωρίζεται από τον εαυτό του ως ήρωα με σεβαστή χρονική απόσταση → ωρίμανση και γνώση → αφηγητής κρίνει τον εαυτό του και αναγνώστης κρίνει αφηγητή (ορθότητα ή μη της κρίσης του) και συμπεραίνει. Εγώ – αφηγητής → διαφορετική κάθε φορά προοπτική. Δύο αντιθέσεις: βοσκός – κυρ Μόσχος και νεαρός βοσκός – ώριμος δικηγόρος\n16 άνθρωπος σε σχέση με τη φύση\nΑρκαδικό στοιχείο άνθρωπος σε σχέση με τη φύση & → φυσικός άνθρωπος Εδεμικό στοιχείο άνθρωπος προ-πτωτικός . Ο έρωτας διαλύει τη συνύπαρξη (αρκαδικού και εδεμικού στοιχείου) και τα δείχνει ασύμβατα → πτώση\n17 Σε όλο το διήγημα → αγωνία μεταστροφής (αρχική ευτυχισμένη ζωή ≠ «τώρα») καταλήγει στην υποκατάσταση (Μοσχούλα – κατσίκα) → εισαγωγή στην ωριμότητα – αφήγηση → πώς ωθείται ο ήρωας στην αντικατάσταση και την επιλογή με εναλλαγές εστιάσης του αφηγητή με παράληψη (+, παραπάνω πληροφορίες) και παράλειψη (-, λιγότερες πληροφορίες)\n18 Πενία, πλούτος Παιδική ηλικία → σύμβολο ευτυχίας Συνάφεια ανθρώπου και φύσης → σύμβολο προ-πτωτικής κατάστασης ανθρώπου → παράδεισος ≠ νόμο → δικηγόρος των Αθηνών (δίκαιο του ισχυρότερου) και νόμος της ιδιοκτησίας → κυρ Μόσχος → περιφραγμένο, «χωριστό» … βασίλειο.\n19 Α) στο διήγημα το δίλημμα (επιλογής) διατηρείται → αναγνώστης πληροφορείται και το τι έγινε και το τι μπορούσε να γίνει Πρόθεση ≠ έκβαση → τραγωδία (Ανενεργό) μέλλον του παρελθόντος ≠ προοπτική μέλλοντος → δραματική ειρωνία. Β) μετάδοση όλων των συλλογισμών του ήρωα → αντιφάσεις Α) + Β) → τεχνικές διατήρησης της έντασης.\n20 Σε θεματικό επίπεδο → ουσία πειρασμού (συνύπαρξη σε αυτά που θα επιλέξουμε και του καλού και του κακού) Σε αφηγηματικό επίπεδο. Προσπάθεια γλώσσας να διατηρήσει την αμφισημία της → μεταστροφή → απροσδιόριστη και φευγαλέα → «όνειρο στο κύμα» (τίτλος) Δυστυχία → μετα-πτωτική αβεβαιότητα. Το «Όνειρο …» είναι το πέρασμα από την παιδική ηλικία στην ωριμότητα.\n21 Συνολικά: Πρώην βοσκός και νυν δικηγόρος δεν υποκαθιστά τον απωλεσθέντα παράδεισο με εσωτερικό παράδεισο, μαθαίνει όμως γράμματα και μέσω αυτών (της τέχνης) ενοποιεί σε ποιητικό σύνολο τα θραύσματα της ατομικής του εμπειρίας (Παπαδιαμάντης;) Εδώ πεζό κείμενο → γεμάτο ποίηση και λυρισμό Όλοι στη ζωή μας χρησιμοποιούμε τα ίδια «υλικά» αλλά κάποιοι (Παπαδιαμάντης) τα εξαγιάζουν → (αγνοί άνθρωποι ακόμα και μέσα στο «πονηρό» των άλλων βλέπουν την ομορφιά)\n22 ΝΑ ΕΡΕΥΝΗΘΟΥΝ (ΜΕΛΕΤΗΘΟΥΝ)\n1. Να ενταχθεί στην ηθογραφία με πολλές όμως ιδιαιτερότητες (ψυχογράφηση ηρώων, θρησκευτική αφετηρία, γλωσσική ιδιοτυπία) 2. Διήγημα (σελ ) 3. Φωνές και οπτικές γωνίες 4. τόπος, χρόνος, αφηγηματικά επίπεδα, ηλικίες, ταξικά και εμφανισιακά χαρακτηριστικά ηρώων, ονοματολογικές συμπτώσεις, αμισημίες, εναλλαγές στο συναισθηματικό κόσμο πρωταγωνιστή\n23 ΝΑ ΕΡΕΥΝΗΘΟΥΝ (ΜΕΛΕΤΗΘΟΥΝ)\n5. Σχέση συγγραφέα – αφηγητή 6. Ποικίλες αναγνώσεις (αισθητικές, ψυχοβιογραφικές, αλληγορικές, ηθικοθρησκευτικές, κοινωνιολογικές) 7. Σκοπιά εφήβου – αφήγηση ασκούμενου δικηγόρου, διλήμματα σε σχέση με τη θρησκεία (απόψεις αφηγητή είναι και απόψεις συγγραφέα;)\n24 ΝΑ ΕΡΕΥΝΗΘΟΥΝ (ΜΕΛΕΤΗΘΟΥΝ)\n8. Συγγραφικά τεχνάσματα: Πλαστοπροσωπία (συγγραφικός δόλος) Εγκιβωτισμός ιστορίας πατέρα Σισώη Συνειρμοί: «σχοινί» Κτητικά Αποτύπωση θέματος στον τίτλο Εικόνες ως σύμβολα (θάλασσα, οχυρός κήπος, αγοροκόριτσο …)\n25 ΝΑ ΕΡΕΥΝΗΘΟΥΝ (ΜΕΛΕΤΗΘΟΥΝ)\n9. Ατμόσφαιρα διηγήματος, ποιητική λειτουργία του 10. Παράλληλα κείμενα: «Κρητικός», «Παναγιά η Γοργόνα …» και άλλα διηγήματα του Παπαδιαμάντη («Θέρος – Έρως»)


Η ζήλια είναι ένα συναίσθημα που όλοι, λίγο ως πολύ, έχουμε βιώσει.\nΟι ανθρώπινες σχέσεις είναι δομημένες κατά τέτοιο τρόπο ώστε ο καθένας, έστω και σε μικρό βαθμό, να αισθάνεται ζήλια για τον πλησίον του. Μέχρι ενός σημείου η ζήλια είναι φυσιολογική, τόσο στην περίπτωση που προέρχεται από το περιβάλλον μας, όσο και στην περίπτωση που είναι δικό μας συναίσθημα. Εντούτοις, όταν η ζήλια καθορίζει τη συμπεριφορά μας ή στην περίπτωση που αφήνουμε το συναίσθημα να μας κατακλύσει, τότε τα πράγματα δυσκολεύουν.\nΣυχνά μπερδεύουμε τη σημασία της λέξης ζήλια με την λέξη φθόνος. Οι δύο λέξεις αντιπροσωπεύουν εντελώς διαφορετικά συναισθήματα. Αισθανόμαστε ζήλια για πράγματα που έχουμε ήδη, συνήθως όταν νομίζουμε ότι τα κεκτημένα μας απειλούνται από άλλους. Αντίθετα, αισθανόμαστε φθόνο για πράγματα που έχουν οι άλλοι και όχι εμείς. Τα δύο αυτά συναισθήματα ενεργοποιούν διαφορετικά σημεία του εγκεφάλου και αυτό αντανακλά στον τρόπο με τον οποίο επηρεάζουν τη συμπεριφορά μας.\nΌμως, τι πραγματικά συμβαίνει στον εγκέφαλο μας όταν ζηλεύουμε;\n«Η ζήλια είναι η συναισθηματική αντίδραση που προκύπτει όταν νιώθουμε απειλή ότι θα χάσουμε μια ουσιαστική σχέση από ένα τρίτο άτομο», εξηγεί η νευροψυχολόγος δρ. Σάναμ Χάφεζ. «Παρότι η ζήλια συνδέεται συνήθως με ερωτικές σχέσεις, μπορεί να προκύψει σε οποιαδήποτε μορφή σχέσης όπως στην οικογένεια, στις φιλίες ακόμα και στην δουλειά, όταν έρχεται κάποιος καινούριος υπάλληλος στο γραφείο». Είναι δύσκολο να εξετάσουμε και να ερευνήσουμε την ζήλια καθώς επηρεάζεται από εξωτερικούς παράγοντες και από το περιβάλλον –είναι αδύνατο να ζητήσουμε από ένα ζευγάρι να αρχίσει να ζηλεύει ο ένας τον άλλον, έτσι απλά, στο πλαίσιο μιας συνεδρίας.\nΕπιστήμονες οι οποίοι έχουν ερευνήσει την σχέση της ζήλιας και του εγκεφάλου θεωρούν ότι επηρεάζει το μετωπιαίο λοβό. Πρόκειται για το μέρος του εγκεφάλου που έχει σημαντικό ρόλο στον έλεγχο των συναισθημάτων μας, στην συνείδηση, στην νόηση και στην κρίση, καθώς και στην αλληλεπίδραση μας με το περιβάλλον. Έρευνα που δημοσιεύτηκε στο περιοδικό «Emotion» το 2015 έδειξε ότι οι άνθρωποι ζήλευαν περισσότερο όταν διεγειρόταν ο αριστερός μετωπιαίος φλοιός του εγκεφάλου τους.\nΗ δρ. Χάφεζ υποστηρίζει ότι και το πλάγιο διάφραγμα του εγκεφάλου συνδέεται με την ζήλια, επειδή επεξεργάζεται τον «κοινωνικό πόνο» ή την εμπειρία του να αισθάνεται κάποιος παραμελημένος ή πληγωμένος από τους άλλους σε διάφορες καταστάσεις. Σημειώνει ότι η ζήλια μπορεί να δημιουργήσει επιπλέον άγχος. Ο εγκέφαλος μπορεί να απελευθερώσει ορμόνες του στρες που προκαλούν οξεία αντίδραση στρες (ASD). Αυτός είναι και ο λόγος που όταν αισθανόμαστε κτητικοί απέναντι σε κάποιον ή σε κάτι μπορεί να νιώθουμε περισσότερο άγχος ή πόνο.\nΤι κάνει ο φθόνος στον εγκέφαλο μας\nΤα συναισθήματα φθόνου δεν εμφανίζονται σε οποιαδήποτε περιοχή του εγκεφάλου. Έρευνα που δημοσιεύτηκε στο περιοδικό «Human Brain Mapping» το 2010 έδειξε ότι όταν ακούμε για παράδειγμα τον μισθό του συναδέλφου μας ή όταν βλέπουμε το μεγάλο σπίτι του γείτονα μας, ενεργοποιείται ένα μέρος του εγκεφάλου που ονομάζεται κοιλιακό ραβδωτό στρώμα. «Το κοιλιακό ραβδωτό στρώμα είναι μέρος του μεταιχμιακού συστήματος του εγκεφάλου που εμπλέκεται στη λήψη αποφάσεων και στις συμπεριφορές που σχετίζονται με την ανταμοιβή» λέει ο νευρολόγος δρ. Κλίφορντ Σεγκίλ. Αν νιώθουμε χάλια και ενοχικά, συγκρίνοντας τον εαυτό μας με την επιτυχία κάποιου άλλου, σίγουρα υπεύθυνο είναι το κοιλιακό ραβδωτό στρώμα.\nΆλλη έρευνα του 2016 του «Nature Communications» έδειξε ότι η πρόσθια έλικα του προσαγωγίου του εγκεφάλου μας πιθανόν συνδέεται με τον φθόνο, καθώς επεξεργάζεται όλα όσα παρατηρούμε στους άλλους. «Η πρόσθια έλικα του προσαγωγίου του εγκεφάλου εμπλέκεται σε πολλές περίπλοκες λειτουργίες όπως με την ενσυναίσθηση, τα συναισθήματα και τις λήψεις αποφάσεων», λέει ο δρ. Σεγκίλ.\nΟρισμένοι ερευνητές εκτιμούν ότι η αυτή η περιοχή του εγκεφάλου ευθύνεται και για τον πόνο που προκαλεί ο φθόνος. Η πρόσθια έλικα του προσαγωγίου του εγκεφάλου μας βοηθά να διευθετήσουμε δυσαρμονίες και συγκρούσεις και ενεργοποιείται όταν νιώθουμε πόνο. Αν ενεργοποιηθεί την στιγμή που νιώθουμε φθόνο για κάτι, αισθανόμαστε αγωνία, οδύνη -κάτι που μας κάνει παράλογους και βεβαίως, είναι ενοχλητικό.\nΜπορούμε να σταματήσουμε να νιώθουμε ζήλια ή φθόνο;\nΠόσο εφικτό είναι να πάψουμε να νιώθουμε ζήλια ή φθόνο; Ο δρ. Σεγκίλ πιστεύει ότι είναι πιθανό να «μάθουμε» να ζηλεύουμε λιγότερο.\nΚάποιες έρευνες το επιβεβαιώνουν. Μια έρευνα που δημοσιεύθηκε στο περιοδικό «Scientific Reports» το 2017 έδειξε ότι οι άνθρωποι είναι πιο πιθανό να νιώθουν περισσότερο φθόνο αν έχουν μεγαλύτερο ραχιαίο πλάγιο προμετωπιαίο φλοιό (DLPFC). Ο DLPFC παίζει καθοριστικό ρόλο στις ανώτερες λειτουργίες του εγκεφάλου όπως την μνήμη, την συγκέντρωση και την προσοχή. Οι άνθρωποι που έχουν μεγάλο DLPFC έχουν και υψηλή συναισθηματική νοημοσύνη, που σημαίνει ότι νιώθουν λιγότερο φθόνο.\nΓίνεται αντιληπτό ότι το DLPFC μας κάνει να νιώθουμε συνεχώς φθόνο απέναντι τους άλλους. Αν θέλουμε να περιορίσουμε την επίδραση του μπορούμε να μάθουμε να ελέγχουμε τα συναισθήματα μας και να σεβόμαστε τα συναισθήματα των άλλων.\nΗ δρ. Χάφεζ συμφωνεί τονίζοντας ότι αν νιώθουμε συνεχώς ζήλια καλό θα ήταν να απευθυνθούμε σε κάποιον επαγγελματία και ειδικό για καθοδήγηση και βοήθεια. «Η ψυχοθεραπεία είναι ένας καλός τρόπος για να προσδιορίσουμε και να αντιμετωπίσουμε διάφορα θέματα που μας απασχολούν όπως και την ζήλια», αναφέρει. Η θεραπεία θα μας βοηθήσει να απελευθερώσουμε τον πόνο που νιώθουμε, να δούμε τα βασικά ζητήματα που μας απασχολούν και μας βασανίζουν και να βρούμε τις αιτίες πίσω από τις συμπεριφορές μας. Με απλά λόγια, θα μπορέσουμε να μάθουμε να αντιδράμε σε διάφορες καταστάσεις με λιγότερο οδυνηρούς τρόπους, με λιγότερο πόνο και ζήλια.


Τα 10 καλύτερα εστιατόρια κοντά σε: Parc Van gogh\nΔραστηριότητες κοντά σε: Parc Van gogh\nΤα καλύτερα εστιατόρια κοντά σε: Parc Van gogh, Auvers-sur-Oise\nΕστιατόρια κοντά σε: Parc Van gogh\nRue Daubigny, Auvers-sur-Oise, Γαλλία\nParc Van gogh: Διαβάστε κριτικές\n0,1 χλμ. από Parc Van gogh\n0,2 χλμ. από Parc Van gogh\n0,4 χλμ. από Parc Van gogh\n0,3 χλμ. από Parc Van gogh\n1,4 χλμ. από Parc Van gogh\n0,5 χλμ. από Parc Van gogh\n0,7 χλμ. από Parc Van gogh\n1,6 χλμ. από Parc Van gogh\n2,6 χλμ. από Parc Van gogh\n4,7 χλμ. από Parc Van gogh\n5,9 χλμ. από Parc Van gogh\n2,1 χλμ. από Parc Van gogh\n5,8 χλμ. από Parc Van gogh\n1,2 χλμ. από Parc Van gogh\n4,1 χλμ. από Parc Van gogh\n6 χλμ. από Parc Van gogh\n5,6 χλμ. από Parc Van gogh\nΝο 6 από 52 εστιατόρια για: Pontoise\n“Another great visit” 04/12/2015\nΧάρτης Parc Van gogh


Aριστεροί Σοσιαλδημοκράτες: "Αρχιπέλαγος Γκουλάγκ": στα στρατόπεδα της ΕΣΣΔ\n"Αρχιπέλαγος Γκουλάγκ": στα στρατόπεδα της ΕΣΣΔ\nTου Δημήτρη Β. Τριανταφυλλίδη\nΑλεξάντερ Σολζενίτσιν. Αρχιπέλαγος Γκουλάγκ. Αθήνα: Πάπυρος, 2009 και 2013\nΤην προηγούμενη εβδομάδα, στις ήταν η επέτειος των 60 χρόνων από τον θάνατο, στις 5 Μαρτίου 1953, του Ιωσήφ Βισαριόνοβιτς Τζουγκασβίλι (Иосиф Виссарионович Джугашвили), του «Στάλιν» (Stalin), γραμματέα του κομμουνιστικού κόμματος της Σοβιετικής Ένωσης (ΚΚΣΕ) από το 1922 και διαδόχου του Βλαδίμηρου Λένιν (Lenin) στην ηγεσία της ΕΣΣΔ. Επιβλήθηκε αφού πρώτα εξουδετέρωσε τον βασικό αντίπαλό του Λέοντα Τρότσκι (Trotsky), στηρίχθηκε στη λογοκρισία, στον αυταρχισμό και στην καταστολή όσων θεωρούσε πολιτικούς αντιπάλους. Η πρακτική αυτή εντάθηκε τη δεκαετία του 1930. Μάλιστα η διετία 1936-38 αποκλήθηκε περίοδος της «μεγάλης εκκαθάρισης» και περιείχε όχι μόνο διαγραφές και εσωκομματικές εκκαθαρίσεις αλλά και εξορίες, εκτελέσεις και δολοφονίες. Με τον Κόκκινο Στρατό συνέβαλε καθοριστικά στη συντριβή του ναζισμού, όμως η περίοδος του «ψυχρού πολέμου», περίοδος δυσπιστίας και υποβόσκουσας σύγκρουσης, δεν απέτρεψε τη συνέχιση των κατασταλτικών επιλογών του καθεστώτος του.\nΑυτόπτης μάρτυρας του σταλινικού ζόφου, ο Αλεξάντερ Σολζενίτσιν (Aleksandr Solzhenitsyn), μόνος και μοναχικός άρχισε τον πόλεμο εναντίον του σοβιετικού καθεστώτος, σαν άλλος Δον Κιχώτης.\nΈνα από τα βασικά χαρακτηριστικά, αλλά και η πεμπτουσία των σοβιετικών αντιφρονούντων και υπέρμαχων των ατομικών και πολιτικών δικαιωμάτων, ήταν η μοναξιά και η μοναχικότητα του αγώνα τους. Υπήρξαν περιπτώσεις, όπως αυτή του Αντρέι Ζαχάροφ (Andrei Sakharov), που έκαναν πολύμηνες απεργίας πείνας χωρίς να το μάθει κανείς, χωρίς να έχει την ευκαιρία κανείς να εκδηλώσει τη συμπαράσταση και την αλληλεγγύη του. Αγώνας όμως που δεν έχει δημοσιότητα είναι σαν να μην έχει γίνει ποτέ. Παρ' όλα αυτά, οι σοβιετικοί αντιφρονούντες έδιναν τον αγώνα τον καλό, παλεύοντας με τον πανίσχυρο μηχανισμό του ΚΚΣΕ και των μυστικών υπηρεσιών, ως άξιοι συνεχιστές των «δεκεμβριστών».\nΤο «αρχιπέλαγος Γκουλάγκ», μνημειώδες έργο του εικοστού αιώνα, είναι το μαρτυρολόγιο του ρωσικού λαού που υπέφερε από τη σταλινική τρομοκρατία και ο οποίος δεν βρήκε τη δικαίωσή του από το σοβιετικό καθεστώς. Η πολιτική της αποκατάστασης των διωχθέντων στα χρόνια της «μεγάλης τρομοκρατίας 1937-1938» αλλά και των άλλων επιχειρήσεων καταστολής παρέμεινε στα πλαίσια της «πολιτικής ορθότητας» του κομμουνιστικού καθεστώτος. Αυτό με απλά λόγια σημαίνει πως θεώρησαν την περίπτωση του Στάλιν ως εξαίρεση του κανόνα.\nΤο «αρχιπέλαγος Γκουλάγκ», μισό αιώνα αφότου γράφτηκε, έρχεται να μας συστήσει το σοβιετικό καθεστώς από τη γέννησή του. Μας δείχνει την αυγή του σοβιετικού ολοκληρωτισμού από την πρώτη κιόλας ημέρα επικράτησης του πραξικοπήματος των μπολσεβίκων, τον μακρινό πιαΟκτώβριο του 1917. Σε μια εποχή κατά την οποία παλιοί και νέοι ολοκληρωτισμοί αναδύονται επικίνδυνοι, που θιασώτες του Στάλιν και του Χίτλερ (Hitler) παρελαύνουν επιδεικτικά στους δρόμους της πατρίδας μας μιλώντας οι μεν «για ταξικό» και οι δε για «εθνικό» μίσος, το «αρχιπέλαγος Γκουλάγκ» έρχεται να μας θυμίσει πως ο αγώνας κατά του ολοκληρωτισμού, ο αγώνας για τη δημοκρατία και την ελευθερία είναι διαρκής, επίμονος και επίμονος.\nΤο «αρχιπέλαγος Γκουλάγκ» ολοκληρώθηκε στα 1967. Ο Σολζενίτσιν έστειλε με μικροφίλμ τα χειρόγραφα στο εξωτερικό, όπου και πρωτοκυκλοφόρησε. Στα ελληνικά, το πρώτο μέρος, με τη μετάφραση της Κίρας Σίνου, πρωτοβγήκε μετά τη δικτατορία σε «ΒΙΠΕΡ», ενώ πριν από λίγο καιρό επανεκδόθηκε σε έναν τόμο. Σύντομα θα κυκλοφορήσει στα ελληνικά και το δεύτερο μέρος. Από αυτό το ανέκδοτο κείμενο είναι τα αποσπάσματα που ακολουθούν.\nΤο απόσπασμα που ακολουθεί περιγράφει την επίσκεψη στα Γκουλάγκ για προπαγανδιστικούς λόγους του πολύ αγαπημένου στο καθεστώς συγγραφέα Μαξίμ Γκόρκι (Maxim Gorky), ιδρυτή του σοσιαλιστικού ρεαλισμού, συγγραφέα βιβλίων όπως «η μάνα» ή «οι μικροαστοί», που ήταν σαν ευαγγέλια του σταλινισμού\n«Η συκοφαντία είναι συκοφαντία, αλλά το αποτέλεσμα ήταν αναπάντεχο! Η επιτροπή της "πανενωσιακής κεντρικής εκτελεστικής επιτροπής", υπό την προεδρία της "συνείδησης του κόμματος" συντρόφου Σολτς (Soltz) πήγε να μάθει τι συμβαίνει εκεί, στα νησιά Σολοβκί (δεν ήξεραν τίποτα, βλέπετε!). Αλλωστε, η επιτροπή επιθεώρησε μόνο τις περιοχές κατά μήκος της σιδηροδρομικής γραμμής του Μούρμανσκ, αλλά και πάλι δεν έκανε καμιά αλλαγή. Θεωρήθηκε σωστό να σταλεί στο νησί -όχι, να ζητηθεί να πάει!- ο μεγάλος προλεταριακός συγγραφέας Μαξίμ Γκόρκι που μόλις είχε επιστρέψει στην προλεταριακή πατρίδα. Η δική του μαρτυρία θα αποτελέσει στο μέλλον την καλύτερη απόδειξη εναντίον αυτής της άθλιας παραχάραξης της αλήθειας που εκπορεύεται από το εξωτερικό.\nΟι περιρρέουσες φήμες έφτασαν μέχρι τα νησιά Σολοβκί -σφίχτηκαν οι καρδιές των κρατουμένων, ανησύχησαν οι φρουροί. Θα πρέπει να γνωρίζει κανείς τους κρατούμενους προκειμένου να κατανοήσει τις προσδοκίες τους! Στη φωλιά της αδικίας, της αυθαιρεσίας και της σιωπής έρχεται πετώντας το γεράκι και το πουλί της καταιγίδας! Ο καλύτερος Ρώσος συγγραφέας! Αυτός θα τους δείξει! Αυτός θα τους δώσει ένα μάθημα! Να, ο πατερούλης θα μας υπερασπιστεί! Περίμεναν τονΓκόρκι σχεδόν σαν την γενική αμνηστία!\nΟ διάσημος συγγραφέας κατέβηκε στην προκυμαία στο Λιμάνι της Ευλογίας. Μαζί τους ήταν η αρραβωνιαστικιά του, φορώντας δερμάτινα ρούχα (μαύρο δερμάτινο καπέλο, δερμάτινο μπουφάν, δερμάτινο παντελόνι και ψηλές στενές δερμάτινες μπότες) -ζωντανό σύμβολο της "γενικής πολιτικής διεύθυνσης", η οποία πηγαίνει χέρι με χέρι με την ρωσική λογοτεχνία.\nΕπισκέφτηκαν το αναμορφωτήριο ανηλίκων. Τι πολιτισμένα! Το κάθε παιδί σε ξεχωριστό κρεβάτι με στρώμα. Όλα στριμώχνονται για να δουν, όλα είναι ευχαριστημένα. Ξαφνικά όμως ένας δεκατετράχρονος λέει: "άκουσε, Γκόρκι! Όλα όσα βλέπεις είναι ψεύτικα. Θέλεις να μάθεις την αλήθεια; Θέλεις να σου την πω;"\nΝαι, έγνεψε ο συγγραφέας. Ναι, θέλει να μάθει την αλήθεια. (Αχ, πιτσιρικά, γιατί χάλασες την με τόσους κόπους αποκτηθείσα ευδαιμονία του λογοτέχνη-πατριάρχη; Έχει παλάτι στη Μόσχα, αγροικία έξω από τη Μόσχα...) Εκείνος διέταξε να βγουν έξω όλοι -και τα παιδιά και οι συνοδοί του, μέλη της "γενικής πολιτικής διεύθυνσης" -και τότε ο πιτσιρικάς επί μιάμιση ώρα διηγήθηκε τα πάντα στον σεβάσμιο γέροντα.\nΟ Γκόρκι βρήκε από το παράπηγμα κλαίγοντας. Του παραχώρησαν μια άμαξα για να πάει να δειπνήσει στο σπίτι του διοικητή του στρατοπέδου. Τα παιδιά τα οδήγησαν πίσω στο παράπηγμα:\n-Του είπες για τους διοικητές;\n-Για τα κονταρόξυλα του είπες;\n-Για το ότι οι άνθρωποι παίρνουν τη θέση των αλόγων στα κάρα του είπες;\n-Για το πώς πέφτουν από τη σκάλα; Για τα τσουβάλια; Για το ξενύχτι στην παγωνιά;...\nΌλα, όλα, όλα τα είπε ο φιλαλήθης πιτσιρικάς!\nΣτις 22 Ιουνίου, μετά τη συζήτηση που είχε με τον πιτσιρικά, ο Γκόρκι σημείωσε τα παρακάτω στο "βιβλίο εντυπώσεων", που έφτιαξαν γι' αυτή ειδικά την περίπτωση: "δεν είμαι σε θέση να διατυπώσω τις εντυπώσεις μου με λίγες λέξεις. Δεν θέλω, αλλά ντρέπομαι κιόλας (!) μην τυχόν και υποπέσω σε κοινότυπα εγκώμια για την αξιοθαύμαστη ενεργητικότητα των ανθρώπων, οι οποίοι αποδείχτηκαν ακάματοι και οξυδερκείς φρουροί της επανάστασης και, συνάμα, είναι εξαιρετικά τολμηροί δημιουργοί του πολιτισμού".\nΣτις 23 του μηνός ο Γκόρκι αναχώρησε. Λίγο μετά τον απόπλου του ατμόπλοιου, εκτέλεσαν τον πιτσιρικά. ("Εγκάρδιος"! "Γνώστης των ανθρώπων"! Πώς δεν σκέφτηκε να πάρει τον πιτσιρικά μαζί του;)»\nΣοβιετικό γραμματόσημο του 1959 προς τιμήν του Μανώλη Γλέζου\nΜετά τον θάνατο του Στάλιν και ενώ οι διωγμοί του σταλινικού καθεστώτος δεν έχουν καταλαγιάσει, ο Μανώλης Γλέζος επισκέπτεται τη Μόσχα και έχει σειρά συναντήσεων με προσωπικότητες του σοβιετικού καθεστώτος, ανάμεσά τους και με συγγραφείς. Το άγνωστο απόσπασμα από το «αρχιπέλαγος Γκουλάγκ» που δημοσιεύουμε σήμερα αποκαλύπτει ότι ο σκοπός της επίσκεψής του ήταν ιερός. Διεκδικούσε την υποστήριξη των «ενώσεων συγγραφέων» της ΕΣΣΔ στους Έλληνες συναδέλφους τους που ακόμα βρίσκονταν στις φυλακές, καταδικασμένοι μετά τον εμφύλιο από το εκδικητικό μετεμφυλιακό καθεστώς της Ελλάδας.\nΟ Σολζενίτσιν φέρεται να εκπλήσσεται από την αθωότητα του Μανώλη Γλέζου ο οποίος ζητούσε συμπαράσταση για φυλακισμένους στη χώρα μας από συγγραφείς που, στην καλύτερη περίπτωση, παρίσταναν τους ουδέτερους για τις εκτοπίσεις και τις εξορίες στα Γκουλάγκ πλήθους συναδέλφων τους, που έκαναν το λάθος να εκφράσουν δημοσίως τη διαφωνία τους με το σοβιετικό καθεστώς.\n«Ο Μανώλης Γλέζος "στη φωτεινή και γεμάτη πάθος ομιλία του διηγήθηκε στους σοβιετικούς συγγραφείς για τους συντρόφους τους που σαπίζουν στις φυλακές της Ελλάδας. Αντιλαμβάνομαι ότι με την αφήγησή μου σφίχτηκαν οι καρδιές σας. Δεν το έκανα επίτηδες. Θέλω οι καρδιές σας να χτυπούν για εκείνους που σαπίζουν στη φυλακή... Υψώστε τη φωνή σας για την απελευθέρωση των Ελλήνων πατριωτών".\nΚι εκείνες οι τετραπέρατες φαλάκρες, φυσικά, τις ύψωσαν! Βλέπετε, στην Ελλάδα σάπιζαν δυο δεκάδες κατάδικοι! Ίσως και ο ίδιος ο Μανώλης να μην καταλάβαινε την ξεδιαντροπιά του καλέσματός του. Ίσως στην Ελλάδα να μην υπάρχει αυτή η παροιμία: "τι στεναχωρεί τους ανθρώπους όταν στο σπίτι κλαίνε με λυγμούς;"\nΣε διάφορα σημεία της χώρας μας συναντάμε τέτοια έργα τέχνης: ένα γύψινο φύλακα με ένα σκυλί, που κοιτάζει μπροστά, σα να θέλει να πιάσει κάποιον. Στην Τασκένδη ένα τέτοιο άγαλμα βρίσκεται μπροστά στη σχολή του "λαϊκού κομισαριάτου εσωτερικών υποθέσεων", ενώ στοΡιαζάν είναι το σύμβολο της πόλης, το μοναδικό μνημείο που συναντά κανείς όταν έρχεται από την πλευρά του Μιχαήλοφ. Κι εμείς δεν αναριγούμε από αποστροφή, έχουμε συνηθίσει να αντιμετωπίζουμε ως κάτι το φυσιολογικό αυτές τις φιγούρες, που δηλητηριάζουν τα σκυλιά εναντίον των ανθρώπων.\nΟ Δημήτρης Β. Τριανταφυλλἰδης είναι φιλόσοφος, θεολόγος, συγγραφέας και κριτικός λογοτεχνίας\nΑναρτήθηκε από Μιχάλης Κορδαλής στις 6:23 μ.μ.


Το παιδικό άγχος και ο ρόλος της παιγνιοθεραπείας – Ψυχονόησης\nγονεις Εφηβοι ΟΙΚΟΓΕΝΕΙΑ ΠΑΙΔΙΑ October 18, 2016 By Ψυχονόησης 0 Comments\nΤο παιδικό άγχος και ο ρόλος της παιγνιοθεραπείας\nΤο άγχος είναι ένα δυσάρεστο συναίσθημα, το οποίο είναι διάχυτο, μπορεί δηλαδή να επηρεάζει όλες τις εκφάνσεις της ζωής ενός ανθρώπου. Το άγχος μοιάζει πολύ με τον φόβο και δημιουργείται χωρίς πολλές φορές να υπάρχει κάποιος σαφής κίνδυνος και πραγματικός λόγος ανησυχία για ένα ρεαλιστικό συμβάν, αλλά δημιουργείτε μέσω των δικών μας, πολλές φορές, υπερβολικών σκέψεων ανησυχίας. Το άγχος μπορεί να προκληθεί όταν ένας άνθρωπος αντιμετωπίζει καθημερινά παραπάνω πιέσεις από αυτές που πιστεύει ότι μπορεί να ελέγξει αποτελεσματικά. Το πώς βιώνει ο κάθε άνθρωπος το άγχος εξαρτάται από πολλούς παράγοντες, όπως για παράδειγμα την ιδιοσυγκρασία του, τον τρόπο σκέψεις του, τις πεποιθήσεις του, κτλ. Όταν το άγχος λειτουργεί εποικοδομητικά, μπορεί να δράσει σαν κινητήρια δύναμη για αυτόν. Όταν όμως ο άνθρωπος φτάσει στο σημείο να μην μπορεί να το ελέγξει, βρίσκεται σε μια διαρκή εγρήγορση και ανησυχία, χωρίς να μπορεί να ηρεμήσει ούτε λεπτό. Αυτό έχει ως αποτέλεσμα, από κινητήρια δύναμη και ερέθισμα για καλύτερη απόδοση του ατόμου, να λειτουργεί αρνητικά στη ζωή, στη δουλειά, στις σχέσεις και στην υγεία του.\nΤο συναίσθημα άγχος υπάρχει με σκοπό να λειτουργήσει ως προειδοποίηση για τον άνθρωπο σε καταστάσεις πραγματικής απειλής. Για παράδειγμα ένα αυτοκίνητο έρχεται κατά πάνω μας, τότε το σώμα εκκρίνει αδρεναλίνη και βρισκόμαστε σε υπερένταση και υπεραγρύπνηση (alert), το αίμα στέλνεται στα άκρα ώστε να μας βοηθήσει να αντιμετωπίσουμε τον κίνδυνο. Ενεργοποιείται έτσι ο μηχανισμός της Φυγής ή της Πάλης, δηλαδή τη στιγμή εκείνη αποφασίζουμε για το αν θα μείνουμε να παλέψουμε τον κίνδυνο ή θα διαλέξουμε την φυγή οπότε και θα αποφύγουμε το ερέθισμα (ή κίνδυνο).\nΤο άγχος πλέον, δεν θεωρείται «προνόμιο» μόνο των ενηλίκων, καθώς έχει εισβάλλει στην παιδική ηλικία και δημιουργεί προβλήματα στην καθημερινότητα και τη συναισθηματική ηρεμία πολλών παιδιών και εφήβων. Οι παράγοντες και τα αίτια που σχετίζονται με την εκδήλωση του άγχους στην παιδική ηλικία είναι πολυδιάστατα, καθιστώντας το βίωμα του άγχους από φυσιολογικό συναίσθημα σε μη λειτουργικό στοιχείο που παρεμποδίζει την ομαλή προσαρμογή του παιδιού και ενδέχεται να αποτελεί ένδειξη κάποιας αγχώδους διαταραχής, όπως δηλαδή και στους ενήλικες.\nΈνα παιδί μπορεί να παρουσιάσει συμπτώματα άγχους από τους πρώτους κιόλας μήνες της ζωής του. Ακόμη και τα πολύ μικρά παιδιά αισθάνονται συχνά άγχος και ανησυχούν για πολλούς λόγους, άλλα σε μικρότερο κι άλλα σε μεγαλύτερο βαθμό και ένταση. Το παιδί βιώνει το άγχος σαν ένα δυσάρεστο συναίσθημα ενός αόριστου κινδύνου και το εκφράζει γενικά και απροσδιόριστα. Κατέχεται από ανησυχίες για το μέλλον, οι οποίες κυρίως αφορούν τις καθημερινές του συνήθειες και δραστηριότητες. Έτσι μπορεί να ανησυχεί για σχετικά ανύπαρκτους κινδύνους, ή ακόμα για πιθανούς τραυματισμούς, αρρώστιες ή και το θάνατο. Μπορεί να εκδηλωθεί επίσης σε «άγχος αποχωρισμού», εκλεκτική αλαλία και σε φοβίες που εκδηλώνονται σε παιδιά προσχολικής και σχολικής ηλικίας.\nΑπό που προέρχεται το άγχος των παιδιών\nΤο άγχος των παιδιών μπορεί να προέρχετε τόσο από το εξωτερικό περιβάλλον όπως είναι η οικογένεια, οι φίλοι, όσο κι από τον ίδιο τον εαυτό. Μάλιστα, οι πιέσεις που δέχεται το παιδί από τον εαυτό του μπορεί να είναι και οι πιο σημαντικές. Τους πρώτους μήνες της ζωής του σαν μωρό, μπορεί να νιώσει άγχος όταν δεν καλύπτονται οι βιολογικές του ανάγκες, όπως τροφή, ύπνος, τρυφερότητα, καθώς και όταν αποχωρίζεται από την μητέρα του. Καθώς μεγαλώνει, οι παράγοντες που μπορεί να του προκαλέσουν άγχος αρχίζουν να ποικίλλουν περισσότερο.\nΗ σχέση του παιδιού με τα υπόλοιπα μέλη της οικογένειας.\nΠίεση που μπορεί να υφίσταται προκειμένου να ικανοποιήσει γονεϊκά ή κοινωνικά πρότυπα.\nΑυστηρός ή πολύ χαλαρός τρόπος διαπαιδαγώγησης.\nΟ ερχομός νέου μωρού στην οικογένεια.\nΟι εντάσεις ή οι διαφωνίες μεταξύ των γονιών.\nΗ έντονη οικονομική ανασφάλεια.\nΤο διαζύγιο και η απομάκρυνση του ενός γονέα.\nΗ σοβαρή ασθένεια ή ο θάνατος κάποιου μέλους της οικογένειας.\nΟ δεύτερος γάμος ενός από τους δύο χωρισμένους γονείς.\nΨυχολογικά προβλήματα ενός γονιού.\nΗ αλλαγή σπιτιού.\nΜια πιθανή ασθένεια ή τραυματισμός και η παραμονή του στο νοσοκομείο.\nΟποιαδήποτε μορφή κακοποίησης ή σκληρής τιμωρίας.\nΣωματικές ή ψυχικές ιδιαιτερότητες του παιδιού.\nΟι αλλαγές στο ατομικό του πρόγραμμα.\nΗ σχέση του με τους άλλους.\nΟι επισκέψεις στους γιατρούς.\nΗ αρχή της εφηβείας ή οι αλλαγές στο σώμα.\nΗ αρχή ή το τέλος του σχολείου.\nΗ απόδοση στα μαθήματα.\nΗ αποδοχή του από το κοινωνικό σύνολο της τάξης.\nΗ σχέση του με τον δάσκαλο.\nΗ επανάληψη τάξης στο σχολείο.\nΗ αλλαγή σχολείου.\nΤο άγχος εκδηλώνεται με συμπτώματα σωματικά, ψυχολογικά, καθώς και με συμπτώματα συμπεριφοράς αλλά και με προβλήματα στις σχέσεις του με τους άλλους. Κάποια από τα συμπτώματα αυτά είναι:\nΥπερβολικό κλάμα χωρίς πάντα να υπάρχει σοβαρή αιτία.\nΠροβλήματα ύπνου, όπως υπνοβασία, εφιάλτες, αϋπνία ή μεγάλης διάρκειας ύπνος.\nΠροβλήματα στην διατροφή.\nΠαράπονα για πόνους στην κοιλιά ή γαστρεντερικές διαταραχές.\nΥπερκινητικότητα ή συνεχής κούραση.\nΝευρικά τικ, όπως παίξιμο των ματιών ή μυών του προσώπου.\nΔυσκολία στην συγκέντρωση και διάσπαση προσοχής.\nΠαλινδρόμηση σε νεότερη ηλικία.\nΠροσκόλληση στην μητέρα ή σε άλλο πρόσωπο.\nΆσχημη απόδοση στο σχολείο.\nΣκληρότητα σε ανθρώπους ή ζώα.\nΨέματα ή εξαπάτηση.\nΕκρήξεις θυμού ή ξαφνικής οργής.\nΆρνηση να δώσει σε άλλον τα παιχνίδια του και άσχημη αντίδραση όταν τα αγγίζει κάποιος άλλος.\nΠροβλήματα στις σχέσεις του με τους άλλους:\nΑπόσυρση ή αποφυγή της προσπάθειας για δημιουργία σχέσεων.\nΥποτίμηση των δυνατοτήτων του και του εαυτού του.\nΔηλώσεις παραίτησης και απογοήτευσης, όπως «θα ήθελα να πεθάνω» ή «τι καλά να μην είχα γεννηθεί».\nΜη συμμετοχή σε ομαδικές δραστηριότητες.\nΠότε χρειάζεται η βοήθεια ειδικού\nΕίναι πολύ πιθανό, τα περισσότερα παιδιά να εμφανίσουν κάποια στιγμή της ζωής τους μερικά από τα παραπάνω συμπτώματα. Αυτό που πρέπει να προσέξετε, είναι αν τα συμπτώματα αυτά παραμένουν για μεγάλο χρονικό διάστημα, καθώς και αν εμφανίζονται πολλά από αυτά ταυτόχρονα. Αν δεν μπορείτε να καθησυχάσετε τις ανησυχίες του και παρατηρείτε πως η καθημερινή του ζωή παρουσιάζει πολύ σημαντικές δυσκολίες, όπως για παράδειγμα στην συναναστροφή του με τους άλλους, στον ύπνο, στο φαγητό, στη διάθεσή του ή στην απόδοσή του στο σχολείο, τότε θα πρέπει να ζητήσετε τη βοήθεια ενός ειδικού.\nΟ ρόλος του ψυχολόγου και της Παιγνιοθεραπείας.\nΣτην Παιγνιοθεραπεία τα παιδιά χρησιμοποιούν το παιχνίδι με βάση το δικό τους ρυθμό και τις δικές τους ανάγκες για να εκφράσουν συμβολικά τις ανησυχίες, τις επιθυμίες και τους φόβους τους. Αυτή η διαδικασία επιτρέπει στο παιδί να εξωτερικεύσει τα συναισθήματα του, να τα αποδεχθεί και να τα κατανοήσει.\nΟι γονείς εξηγούν στον ειδικό ποιο ακριβώς είναι το πρόβλημα που αντιμετωπίζει το παιδί τους και στη συνέχεια εκείνος λαμβάνει υπόψη το αναπτυξιακό στάδιο που διανύει και τα προβλήματα που συνήθως προκύπτουν στην ηλικία του. Στη συγκεκριμένη διαδικασία, το παιδί είναι ο οδηγός και ο θεραπευτής ο συνοδοιπόρος, ο οποίος αποφεύγει να το καθοδηγεί κατά τη διάρκεια της θεραπείας. Απλά το διευκολύνει σε αυτό το “ταξίδι αναζήτησης” και του παρέχει την απαιτούμενη θεραπευτική ασφάλεια.\nΣτόχοι της Παιγνιοθεραπείας είναι να βοηθήσει το παιδί:\nνα ανακαλύψει το προσωπικό του δυναμικό\nνα διευρύνει τους τρόπους δημιουργικής έκφρασης\nνα ξεπεράσει συναισθηματικά τραύματα ή πιεστικές αλλαγές στη ζωή του\nνα ξεπεράσει προβλήματα συμπεριφοράς ή συναισθηματικές δυσκολίες που παρεμβάλλονται στη φυσιολογική του ανάπτυξη ή δημιουργούν προβλήματα στην καθημερινότητα του\nνα εκφραστεί, να αναγνωρίσει συναισθήματα, να τα επεξεργαστεί και να βρει λύσεις.\nΗ Παιγνιοθεραπεία απευθύνεται κυρίως σε παιδιά ηλικίας 3 έως 11 χρονών, ωστόσο μπορεί να χρησιμοποιηθεί και ως ψυχοθεραπευτική μέθοδος για εφήβους. Απευθύνεται σε παιδιά με προβλήματα συμπεριφοράς, συναισθηματικές δυσκολίες, αναπτυξιακές διαταραχές, μαθησιακές και κοινωνικές δυσκολίες, τραυματικές εμπειρίες κ.α. Μπορεί να βοηθήσει παιδιά που βρίσκονται σε μια μεταβατική περίοδο στη ζωή τους μετά από ένα διαζύγιο, μια απώλεια, αλλαγή τόπου διαμονής ή σχολικού περιβάλλοντος, ή μετά τον ερχομό ενός νέου μέλους στην οικογένεια. Επίσης, αφορά παιδιά που μπορεί να εμπλέκονται σε φαινόμενα σχολικού εκφοβισμού, είτε βρίσκονται στη θέση του θύματος, είτε του θύτη.


SPARTANFIGHTER: Ολοκληρώθηκε η 2η αγωνιστική του ‘’Joya Cup 2011’’\nΟλοκληρώθηκε η 2η αγωνιστική του ‘’Joya Cup 2011’’\nΤο Σαββατοκύριακο 18 & 19 Ιουνίου, ολοκληρώθηκε η β’ αγωνιστική του JOYA KICKBOXING CUP 2011 με μεγάλη επιτυχία από τον Γ.Σ. ΓΑΛΑΤΣΙΟΥ «ΜΑΧΗΤΙΚΗ ΛΕΣΧΗ» στο επαγγελματικό ρινγκ του FIGHT CLUB CENTRAL GYM στο Γαλάτσι.\nΣτη διοργάνωση συμμετείχαν 23 σύλλογοι και 120 αθλητές από όλη την Ελλάδα, σχετικά μικρή η συμμετοχή αφού οι περισσότερες σχολές κλείνουν για καλοκαίρι ενώ παράλληλα συνέπεσαν και οι πανελλήνιες εξετάσεις για τους μαθητές οι οποίοι απροετοίμαστοι δεν συμμετείχαν.\nΑπό τους αγώνες Α κατηγορίας low kicks ξεχώρισαν:\nΑ) Η συμμετοχή του Ταμπουρέα Κωνσταντίνου σε στυλ πλήρους επαφής. Ένας αθλητής διαμάντι για το semi contact παγκοσμίως αφού τόλμησε να συμμετάσχει σε αγώνες kick boxing low kicks β’ κατηγορίας. Αρκετά καλή η εμφάνιση του έχασε όμως στα σημεία από τον εξίσου καλό αθλητή του Κώστα Ιωακειμίδη, Φώτη Γκιώνη.\nΒ) Πολύ καλή εμφάνιση έκαναν οι αθλητές του Μιχάλη Νικήτογλου του Γ.Σ. Νέας Φιλαδέλφειας ‘’ΑΙΑΣ’’ αφού οι αθλητές Σαπίκας, Κολωνιάς και Αργυριάδης αγωνίστηκαν στην α’ κατηγορία Low kicks με πολύ έμπειρους αντιπάλους έδειξαν περίσσεια ψυχικά αποθέματα και πολύ καλή τεχνική κατάρτιση.\nΓ) Τέλος, η νεοσύστατη ομάδα του Μιχάλη Ζαμπίδη συμμετείχε για πρώτη φορά στο Joya Cup όπου με την πολύ καλή εμφάνιση των αθλητών του έδειξε ότι στο μέλλον θα έχουν πρωταγωνιστικό ρόλο στις διοργανώσεις του χώρου.\nΤην Κυριακή από τις 10 το πρωί μέχρι τις 3:30 το μεσημέρι, πραγματοποιήθηκαν 30 Αγώνες σε στυλ LIGHT LOW KICKS το οποίο γίνεται όλο και πιο δημοφιλές σε μικρές αλλά και μεγαλύτερες ηλικίες. Ενώ το επίπεδο των αθλητών ήταν πολύ ανώτερο της περασμένης μέρας όλοι οι αθλητές έδειξαν τεχνική κατάρτιση και δίψα για νίκη. Ξεχώρισαν οι ομάδες της επαρχίας αλλά και νέες ομάδες όπως αυτή του Zambidis Club.\nΤο Fight Club Γαλατσίου, ήταν ο πολυπληθέστερος σύλλογος της Διοργάνωσης αλλά και ο πλέον πολυνίκης, αφού από τους 27 συμμετέχοντες αθλητές, αποκόμισε 13 νίκες.\nH 3η αγωνιστική θα διεξαχθεί στις 8 & 6 Οκτωβρίου 2011 και η 4η αγωνιστική στις 17 & 18 Δεκεμβρίου 2011.\nΑκολουθούν όλα τα αποτελέσματα αλλά και η βαθμολογία των συλλόγων του πρωταθλήματος μετά τη δεύτερη αγωνιστική.\nΤΕΛΙΚΗ ΒΑΘΜΟΛΟΓΙΑ ΣΥΛΛΟΓΩΝ\nFIGHT CLUB GALATSI (Ι. ΘΕΟΦΑΝΟΥΣ)\nΑ.Σ. ΚΕΝΤΑΥΡΟΣ (Μ. ΦΩΤΟΠΟΥΛΟΣ)\nΓ.Σ ΔΩΡΙΕΥΣ ΓΛΥΦΑΔΑ ZAMBIDIS CLUB (Μ.ΖΑΜΠΙΔΗΣ)\nΓ.Σ ΑΙΓΙΟΥ (Μ. ΑΛΕΞΑΝΔΡΟΣ)\nΑ.Ο. ΑΘΩΝΑΣ (ΠΑΤΡΑ) (Π. ΠΑΝΤΑΖΗΣ)\nΦ.ΠΟΛ.ΤΕΧΝΩΝ ΑΓ.ΑΝΑΡΓΥΡΩΝ (Π. ΠΕΤΡΙΔΗΣ)\nΜΑΧ.ΑΘΛ.ΔΡΟΣΙΑΣ (Ν. ΔΡΟΣΟΠΟΥΛΟΣ)\nBG Γ.Σ ΑΝΩ ΛΙΟΣΙΩΝ (Μ. ΠΑΠΑΔΟΠΟΥΛΟΣ)\nHOUSE OF CHAMPIONS (Κ. ΙΩΑΚΕΙΜΙΔΗΣ)\nFIGHT CLUB LARISSA (Χ. ΣΤΟΙΚΙΔΗΣ)\nΑ.Σ.ΚΟΡΥΔΑΛΛΟΥ ( Π. ΔΡΙΝΑΣ)\nFIGHTERS (Κ. ΑΘΑΝΑΣΟΠΟΥΛΟΣ)\nΑΣ. ΟΛΥΜΠΟΣ ΛΑΜΙΑ (ΜΑΚΡΙΔΗΣ)\nΤΑΜΠΟΥΡΑΤΖΗΣ ΑΣ ΝΙΚΗ ΕΠΙΔΑΥΡΟΥ\nΓ.Σ ΠΑΛΛΗΝΗΣ (Π. ΣΩΖΟΣ)\nΚΙΝΕΖΙΚΟΥ ΣΑΟΛΙΝ ΠΕΙΡΑΙΩΣ (Σ. ΣΤΟΦΥΛΑΣ)\nCOMBAT KICK BOXING CLUB LIVADEIA (Δ. ΔΑΥΛΙΤΗΣ)\nΜΑΧΗΤΙΚΑ ΑΘΛΗΜΑΤΑ ΚΟΡΙΝΘΟΥ (Ν. ΣΟΥΚΟΥΛΗΣ)\nΗΡΕΜΗ ΔΥΝΑΜΗ ΝΑΞΟΥ (Α. ΣΑΡΑΛΙΩΤΗΣ)\nΓ.Σ. «ΔΥΝΑΜΗ» ΜΕΓΑΡΩΝ (Γ. ΠΛΟΥΜΠΗΣ)\nΑ.Σ. ΑΛΚΙΜΟΣ (Φ. ΧΡΥΣΑΚΗΣ)\nΒΥΖΑΝΤΙΝΟΣ ΚΑΛΑΜΑΤΑΣ (Α. ΒΕΡΝΖΙΑΝ)\nΗΝΙΟΧΟΣ ΑΓΡΙΝΙΟΥ (Ν. ΚΟΝΤΟΓΙΑΝΝΗΣ)\nΚΑΜΠΕΡΙΔΗΣ ΤΕΑΜ ΠΕΙΡΑΙΩΣ (ΚΑΜΠΕΡΙΔΗΣ)\nA.Γ.Σ. ΤΑΥΡΟΥ (ΚΑΡΥΩΤΑΚΗΣ)\nΓ.Σ. ΝΑΥΠΛΙΟΥ (ΜΑΣΤΗΣ)\nΑΘΗΝΑΪΚΟΣ ΣΥΛΛΟΓΟΣ (ΜΑΪΝΑΣ)\nΠΗΓΑΣΟΣ ΒΟΛΟΥ (ΒΟΓΙΑΤΖΗΣ)\nΑΙΑΣ Ν. ΦΙΛΑΔΕΛΦΕΙΑΣ (ΝΙΚΗΤΟΓΛΟΥ)\nPRIDE Γ.Σ ΑΓ. ΔΗΜΗΤΡΙΟΥ (Α. ΣΚΟΠΕΛΙΤΗΣ)


Σαρακοστή Χριστουγέννων: Η πορεία προς τη Βηθλέεμ - ΑΡΧΑΓΓΕΛΟΣ ΜΙΧΑΗΛ\nΣυγκλονιστικό: Οι γιατροί μιλούν για θαύμα και εκείνος για την Αγία Αναστασία !!!\nΈνα μήνα πριν ο Κώστας Βουτσάς δήλωνε: «Θα συνεχίσω να είμαι εδώ γιατί δεν έχω διάθεση να φύγω από τη ζωή» (video)\nΤραγική ειρωνεία για την Σάντρα Βουτσά: Μέσα σε 40 μέρες “έχασε” και τους δύο γονείς της!\nΓερόντισσα Μακρίνα: Όταν αγαπάμε την Παναγία, πολλή ευλογία θα έχουμε στην ψυχή μας!\nΑρχική/ΔΙΔΑΧΕΣ/Σαρακοστή Χριστουγέννων: Η πορεία προς τη Βηθλέεμ\nΣαρακοστή Χριστουγέννων: Η πορεία προς τη Βηθλέεμ\nΗ Εορτή της κατά σάρκα Γεννήσεως του Κυρίου μας Ιησού Χριστού, τα Χριστούγεννα, απότελεί μία από τις μεγαλύτερες ημέρες της χριστιανοσύνης. Ανήκει στις Δεσποτικές εορτές, δηλ. αναφέρεται σε γεγονός της ζωής του Δεσπότη Χριστού.


2 Σεπτεμβρίου 1944: Το Ολοκαύτωμα του Χορτιάτη | Liberal.gr\nΟ Αύγουστος του 1944 είναι μια δραματική περίοδος για όλη την Ευρώπη, μια περίοδος που θα οδηγήσει στην απελευθέρωση της ηπείρου από την ναζιστική θηριωδία. Στην Γαλλία, δύο μήνες μετά την απόβαση στην Νορμανδία, οι Σύμμαχοι συνεχίζουν την προέλαση τους όπου στις 25 Αυγούστου απελευθερώνεται το Παρίσι. Στην Βαρσοβία καταστέλλεται η εξέγερση στο γκέτο της πόλης και στις 5 Αυγούστου ξεκινάει η μεγάλη σφαγή 50.000 Πολωνών. Στις 21 του μηνός ο Βρετανός πρωθυπουργός Ουίνστον Τσώρτσιλ συναντιέται στην Ρώμη με τον πρωθυπουργό της εξόριστης Ελληνικής κυβέρνησης Γεώργιο Παπανδρέου όπου συζητούν για το πώς θα πραγματοποιηθεί ομαλά η απελευθέρωση της Ελλάδας.\nΤον Αύγουστο του 1944 όλα έδειχναν ότι οι Γερμανοί θα εγκατέλειπαν σύντομα την χώρα αλλά για να κρατήσουν τον λαό κάτω από την μπότα του φόβου είχαν εξαπολύσει ένα μεγάλο κύμα τρομοκρατίας . Έτσι στις 9 Αυγούστου πραγματοποιήθηκε το μπλόκο του Δουργουτίου, στις 13 Αυγούστου το ολοκαύτωμα των Ανωγείων και το μπλόκο της Καλαμαριάς. Ενώ στις 17 Αυγούστου συμβαίνει το μπλόκο της Κοκκινιάς.\nΑπό το καλοκαίρι του 1943 και την ήττα των Γερμανών στην Αφρική υπήρχε και όχι αδικαιολόγητα μεγάλος φόβος των κατοχικών δυνάμεων για μια ενδεχόμενη Συμμαχική απόβαση στην Ελλάδα για την δημιουργία ενός Βαλκανικού μετώπου όπως είχε συμβεί το 1915. Για τον σκοπό αυτό κάτω από την καθοδήγηση του στρατάρχη Ρόμελ είχαν οχυρωθεί οι παραλίες της Χαλκιδικής που θεωρήθηκαν ως πιθανοί στόχοι αυτής της υποτιθέμενης απόβασης. Απομεινάρια αυτών των οχυρωματικών έργων είναι ορατά μέχρι και σήμερα στο χωρίο Ν. Ηράκλεια. Έτσι τον Αυγούστου του 1944 οι ναζιστικές δυνάμεις αντιμετώπιζαν τον κίνδυνο της συμμαχικής απόβασης και παράλληλα προετοίμαζαν την αποχώρησή τους. Για τον λόγο αυτό θέλουν να έχουν την μικρότερη δυνατή αντίσταση του ντόπιου πληθυσμού. Εκτός από τα μπλόκα οι Γερμανοί έψαχναν μια αφορμή για να κάνουν μια «εντυπωσιακή» (αν κανείς μπορεί ποτέ να το πει έτσι) τρομοκρατική ενέργεια, ένα ολοκαύτωμα…\nΤο πρωί της 2ας Σεπτεμβρίου μια διμοιρία του ΕΛΑΣ με επικεφαλής τον Βάιο Ρικούδη, που ανήκε στον λόχο του Αντώνη Καζάκου (Καπετάν Φλοριά) , χτυπάνε μια μικτή Ελληνογερμανική ομάδα υπαλλήλων της εταιρίας ύδρευσης Θεσσαλονίκης που συνοδεύονταν από δύο άντρες της Γκεσταπό. Από την επίθεση σκοτώθηκαν δύο Έλληνες υπάλληλοι της ύδρευσης και ένας Γερμανός. Οι υπόλοιποι από την ομάδα που διέφυγαν από την συμπλοκή κατέφυγαν στο κοντινό χωριό του Ασβεστοχωρίου όπου και ειδοποίησαν τις γερμανικές αρχές. Ποια ήταν η ταυτότητα των ανταρτών αυτών και ποιες ήταν οι βασικές τους επιδιώξεις; Τα στοιχεία για το ποιοι ήταν αυτοί αμφισβητούνται και οι μαρτυρίες που έχουμε από παλιούς κατοίκους είναι αντιφατικές ως προς την ταυτότητα τους.\nΜετά την συμπλοκή οι κάτοικοι του Χορτιάτη ζήτησαν την συμβουλή του λοχαγού του ΕΛΑΣ Καζάκου αν θα έπρεπε να εγκαταλείψουν το χωριό για τον φόβο αντιποίνων άλλα ο λοχαγός του ΕΛΑΣ τους καθησύχασε και έτσι η πλειοψηφία των κατοίκων παραμένουν ενώ οι αντάρτες διαφεύγουν προς το βουνό.\nΛίγες ώρες μετά την συμπλοκή έφτασαν στον Χορτιάτη περίπου είκοσι φορτηγά με Γερμανούς στρατιώτες και άντρες του Αποσπάσματος Καταδίωξης Ανταρτών του γνωστού για την τρομακτική σκληρότητα του λοχαγού Φρίτς Σούμπερτ μαζί με ταγματασφαλίτες υπό τις διαταγές κάποιου Καπετανάκη.\nΟι Γερμανοί μαζί με τους ταγματασφαλίτες μαζεύουν τον κόσμο στην πλατεία του χωριού. Οι πρώτοι που οδηγούνται εκεί και βασανίζονται είναι ο παππάς του χωριού π. Δημήτριος Τομάρας (75 χρονών) μαζί με τις δύο του κόρες και ο πρόεδρος της κοινότητας Χρήστος Παντάτσιος με την οικογένεια του και την ηλικιωμένη μητέρα του. Ένα τρομακτικό σκηνικό έχεις μόλις στηθεί. Οι Γερμανοί και οι ταγματασφαλίτες πέφτουνε, σαν όρνεα, μέσα στο πλήθος. Χτυπούνε τους άντρες, άλλους τους δένουνε και ορμάνε ανάμεσα στις παρέες των κατατρομαγμένων γυναικών. Διαλέγουνε. Συναγωνίζονται. Βιάζουν…\nΔύο ώρες κράτησε αυτό το εξώκοσμο όργιο και στην συνέχεια χωρίζουν τον κόσμο σε δύο ομάδες. Η μια ομάδα έχει είκοσι έξι άτομα και η άλλη εβδομήντα. Η μικρή ομάδα οδηγείται στο σπίτι του Νταγκούδη, ένα ευρύχωρο δίπατο οίκημα. Η μεγάλη ομάδα οδηγείται στον φούρνο του Αναστασίου Γκουραμάνη. Το σπίτι του Νταγκούδη πυρπολείται και όσα άτομα ήταν μέσα κάηκαν ζωντανά. Ενώ αφού έκλεισαν τα εβδομήντα άτομα στον φούρνο οι άντρες του Σούμπερτ έστησαν ένα πολυβόλο και άρχισαν να τους πυροβολούν από ένα μικρό παραθυράκι. Στην συνέχεια έβαλαν φωτιά για να κάψουν ζωντανούς όσους δεν είχαν πεθάνει από το πολυβόλο. Από τους εγκλωβισμένους όσοι προσπάθησαν να διαφύγουν μαχαιρώθηκαν από τους στρατιώτες που περίμεναν απ' έξω. Μόνον δύο γυναίκες κατάφεραν να δραπετεύσουν από τον φούρνο του Γκουραμάνη. Η Μαρία Αγγελίδη, σαράντα χρονών και η Βασιλική Γκουραμάνη δεκατεσσάρων ετών που ζήσαν για να διασώσουν στην μνήμη μας το τρομαχτικό ολοκαύτωμα. Αλλά και άλλες γυναίκες προσποιούμενες τις πεθαμένες έχοντας, κάποιες από αυτές, βρέφη στην αγκαλιά τους κατάφεραν να φύγουν από το καιόμενο χωριό και να καταφύγουν στο κοντινό χωριό Αρδαμέρι φέρνοντας τα τρομερά νέα. Συνολικά σκοτώθηκαν εκείνη την ημέρα 149 κάτοικοι, ανάμεσα τους 109 γυναίκες και κορίτσια και κάηκαν περίπου 300 σπίτια.\nΜαζί με τους καπνούς από το καμένο χωριό και τις απανθρακωμένες σάρκες εξαπλώθηκαν οι φήμες και τα νέα στην Θεσσαλονίκη. Είναι δύσκολο να φανταστούμε την φρίκη που αντιμετώπισε η συμπρωτεύουσα και τα γύρω χωριά εκείνες τις ημέρες. Όπως μας έχουν πει οι γηραιότεροι κάτοικοι « Αν δεν το έχεις ζήσει δεν μπορείς να καταλάβεις τον φόβο και την φρίκη που μας έπιασε στο άκουσμα της σφαγής και του ολοκαυτώματος». Περιγράφει ο λαογράφος Ηλίας Πετρόπουλος:\n«Την άνοιξη του 1945 πήρα το κουράγιο να ξαναπάω στο καμένο χωριό. Ήμουν δέκα εφτά χρονών. Πήγα με το λεωφορείο ως το Ασβεστοχώρι κι από εκεί ξεκίνησα με τα πόδια μέχρι τον Χορτιάτη. Μπήκα μέσα στο άδειο χωριό με την ψυχή στο στόμα. Είδα το πυρπολημένο σπίτι και τον φούρνο, καθώς και το νεκροταφείο. Ήμουν τόσο ταραγμένος που κατηφόρισα, κλαίγοντας, προς την Θεσσαλονίκη, μέσω Αρσακλί ( έτσι έλεγαν τότε το Πανόραμα)» .\nΣήμερα 75 χρόνια μετά το ολοκαύτωμα στο καφενείο του χωριού ή ακόμα και στον σταθμό των λεωφορείων στην διασταύρωση Χορτιάτη μπορεί να συναντήσει κανείς ανθρώπους που ως παιδιά ή βρέφη κατάφεραν να επιβιώσουν από το ολοκαύτωμα. Για αυτούς τους ανθρώπους η μνήμη σταματάει στις 2 Σεπτεμβρίου 1944. Σου διηγούνται τα γεγονότα με τόσες λεπτομέρειες και συγκίνηση που λες και συνέβησαν πριν λίγους μήνες. Γιατί στο τέλος τι μένει από όλα τα δάκρυα, το αίμα, τις κτηνωδίες και τις τραγωδίες αυτού του κόσμου; Η μνήμη.\n*Ο κ. Παύλος Ι. Αλεξιάδης είναι ιατρός, ιστορικός ερευνητής


Neu-Ulm, DE: Ενοικιαζόμενα για διακοπές το 2020 | HomeAway\nNeu-Ulm: Βρείτε τις καλύτερες επιλογές τουριστική κατοικίας για τις διακοπές σας.\nNeu-Ulm: Απολαύστε την παραποτάμια περιοχή\nNeu-Ulm: Απολαύστε τον καθεδρικό ναό και άλλες ομορφιές της περιοχής. Οι ταξιδιώτες σε αυτήν την ιδανική για περπάτημα πόλη εκθειάζουν την παραποτάμια περιοχή, τις καφετέριες και την ποδηλασία. Είτε σχεδιάζετε διακοπές με την οικογένεια, τους φίλους ή ένα ρομαντικό ταξίδι με το ταίρι σας, η HomeAway προσφέρει μεγάλη ποικιλία τουριστικών κατοικιών. Πολλές από αυτές τις κατοικίες διαθέτουν πλήρως εξοπλισμένη κουζίνα και ξεχωριστή τραπεζαρία, ιδανική για να διασκεδάσετε.\nNeu-Ulm: Αξιοθέατα εδώ και στη γύρω περιοχή\nΕλπίζετε ότι θα βρείτε κορυφαία σημεία ενδιαφέροντος ενώ είστε στην πόλη; Θέλετε να αποδράσετε από την τουριστική κατοικία σας και να εξερευνήσετε όλα όσα έχει να προσφέρει αυτός ο προορισμός (Neu-Ulm) που είναι ιδανικός για διασκέδαση; Αυτά είναι μερικά από τα κορυφαία σημεία ενδιαφέροντος που μπορείτε να δείτε, τα οποία απέχουν μόνο 48,2 χλμ. από το κέντρο της πόλης:\nLegoland (18,8 χλμ.)\nΠισίνα Freizeitbad Nautilla (18,5 χλμ.)\nΠάρκο Archaopark Vogelherd (22,4 χλμ.)\nΕξερευνήστε το φυσικό τοπίο αυτού του προορισμού: Neu-Ulm\nΕίτε αναζητάτε την περιπέτεια είτε απλά θέλετε να απολαύσετε το τοπίο, να είστε σίγουροι ότι αυτός ο προορισμός (Neu-Ulm) αποτελεί ιδανική επιλογή για τις διακοπές σας. Ορίστε μερικά από τα πιο ενδιαφέροντα φυσικά χαρακτηριστικά της περιοχής, που απέχουν μόνο 48,2 χλμ. από το κέντρο της πόλης:\nΣπήλαιο Charlotte (25,4 χλμ.)\nΚάθετο σπήλαιο Laichingen (28,7 χλμ.)\nNeu-Ulm: Ταξιδεύοντας σε αυτόν τον προορισμό και στη γύρω περιοχή\nΠετάξτε προς Memmingen (FMM - Allgaeu) που είναι το κοντινότερο αεροδρόμιο και βρίσκεται 45,2 χλμ. από το κέντρο της πόλης.\nΣταθμός Neu-Ulm Finningerstrasse, Σταθμός Neu-Ulm Gerlenhofen και Σταθμός Neu-Ulm: Επιλέξτε έναν από τους κύριους σταθμούς της περιοχής, αν προτιμάτε να ταξιδέψετε με τρένο.\nNeu-Ulm, DE: Πού να μείνετε;\nNeu-Ulm: Στις καταχωρίσεις των καταλυμάτων μας για το 2020, θα βρείτε συνολικά 34 διαφορετικά εξοχικά σπίτια. Από 6 Οικίες έως 26 Διαμερίσματα, επιλέξτε το ιδανικό κατάλυμα για εσάς, για να απολαύσετε μια αξέχαστη διαμονή με την οικογένεια και τους φίλους σας. Με τη HomeAway θα νιώθετε όπως στο σπίτι σας.\nΠοια είναι τα πιο δημοφιλή κοντινά σημεία ενδιαφέροντος και αξιοθέατα για να μείνετε σε Neu-Ulm;\nΗ HomeAway προσφέρει μεγάλη ποικιλία καταλυμάτων διακοπών κοντά σε υπέροχα μέρη που μπορείτε να επισκεφτείτε σε Neu-Ulm. Σύμφωνα με τους ταξιδιώτες της HomeAway αυτά είναι τα κορυφαία και δημοφιλέστερα σημεία ενδιαφέροντος κοντά στα οποία μπορείτε να μείνετε:\nΣταθμός Neu-Ulm Finningerstrasse: 63 ενοικιαζόμενα καταλύματα\nΣταθμός Neu-Ulm: 74 ενοικιαζόμενα καταλύματα\nΣταθμός Neu-Ulm Gerlenhofen: 67 ενοικιαζόμενα καταλύματα\nΠισίνα Freizeitbad Nautilla: 83 ενοικιαζόμενα καταλύματα\nΩστόσο, υπάρχουν πολλά άλλα σημεία ενδιαφέροντος καταχωρισμένα στη HomeAway, στα οποία μπορείτε να βρείτε το ιδανικό μέρος για να μείνετε σε Neu-Ulm. Χρησιμοποιήστε τη μπάρα αναζήτησής μας, για να αποκτήσετε πρόσβαση στα διαθέσιμα ενοικιαζόμενα καταλύματα κοντά στο σημείο ενδιαφέροντος της επιλογής σας.\nΜπορώ να νοικιάσω Οικίες σε Neu-Ulm;\nΝαι, φυσικά. Η HomeAway προσφέρει 6 Οικίες σε: Neu-Ulm. Άλλοι δημοφιλείς τύποι ενοικιαζόμενων καταλυμάτων μας σε Neu-Ulm περιλαμβάνουν:\nΜπορώ να βρω κατάλυμα διακοπών σε αυτόν τον προορισμό (Neu-Ulm) με αυτήν την παροχή ή χαρακτηριστικό ίντερνετ/wifi;\nΝαι, μπορείτε να διαλέξετε το κατάλυμα διακοπών που προτιμάτε με αυτήν την παροχή ή χαρακτηριστικό (ίντερνετ/wifi) ανάμεσα στα 32 τουριστικά καταλύματά μας σε: Neu-Ulm.Χρησιμοποιήστε τη μπάρα αναζήτησής μας, για να αποκτήσετε πρόσβαση σε ποικιλία διαθέσιμων ενοικιαζόμενων καταλυμάτων.\nNeu-Ulm - Εξερευνήστε προορισμούς στη γύρω περιοχή\nΣταθμός Neu-Ulm Gerlenhofen


ΣΤΡΑΤΙΩΤΙΚΗ ΤΑΥΤΟΤΗΤΑ ΜΕ Ή ΧΩΡΙΣ ΤΥΠΩΜΑ - Armyland\nΣΤΡΑΤΙΩΤΙΚΗ ΤΑΥΤΟΤΗΤΑ ΜΕ Ή ΧΩΡΙΣ ΤΥΠΩΜΑ\nΔυνατότητα τύπωσης στοιχείων (όνομα, αριθμό κλπ).\nΜέγεθος Επιλογή μεγέθους Χωρίς τύπωμα Με τύπωμα (+9€)\nΣτρατιωτική ταυτότητα με αλυσίδα. Δυνατότητα τύπωσης ονόματος, αριθμού και ομάδας αίματος ή οποιουδήποτε άλλου στοιχείου επιθυμείτε. Εάν επιθυμείτε τύπωμα παρακαλούμε καταχωρείστε τα στοιχεία που είναι να τυπωθούν στις σημειώσεις κατά την ολοκλήρωση της παραγγελίας.\nΓια ταυτότητες με τύπωμα ο τρόπος πληρωμής θα πρέπει να είναι χρεωστική/πιστωτική κάρτα, κατάθεση σε τραπεζικό λογαριασμό ή PayPal.


23/7 Παρί Σεν Ζερμέν - Τότεναμ | Προγνωστικά | Ανάλυση | Στατιστικά\nΦιλικά Συλλόγων 21 Ιούλ 2017 23:10\nΠαρί Σεν Ζερμέν – Τότεναμ: Πιο… μπροστά οι Γάλλοι\nCamping World Stadium (19.500)\nΚωδ. ΟΠΑΠ: 2656\nΠαρί Σεν ΖερμένΤελευταία εντός: -\nΤελευταία εκτόςΤότεναμ: -\nΠαρί Σεν Ζερμέν: Τα ξημερώματα της Πέμπτης πήρε τη φιλική νίκη με σκορ 5-3 στα πέναλτι επί της Ρόμα και ξεκίνησε με το δεξί τις υποχρεώσεις της στο τουρνουά ICC. Η Παρί Σεν Ζερμέν προηγήθηκε με τον Μαρκίνιος στο 36', όμως στην επανάληψη οι Ιταλοί μπήκαν πιο δυνατά και ισοφάρισαν στο 60'. Στη διαδικασία των πέναλτι οι τελευταίοι αστόχησαν και έτσι το εύστοχο χτύπημα του Μαρκίνιος έδωσε τη νίκη στους Παριζιάνους. Στο συγκεκριμένο ματς μάλιστα, ο Ουνάι Έμερι χρησιμοποίησε και τον Ντάνι Άλβες, ο οποίος έκανε το ντεμπούτο του με τη φανέλα της Παρί. Για το φιλικό με την Τότεναμ τώρα, υπολογίζονται κανονικά οι Καβάνι και Ντι Μαρία, οι οποίοι πιθανόν να πάρουν χρόνο συμμετοχής. Αντίθετα, εξακολουθούν να είναι εκτός ο Βεράτι και ο Μουνιέ. Ο πρώτος επανήλθε σε φουλ ρυθμούς, αλλά ο Έμερι δεν θα ρισκάρει με τη συμμετοχή του. Όσον αφορά τον δεύτερο, δεν έχει ακόμα την απαραίτητη φυσική κατάσταση. Σημειώνεται πως τις τελευταίες ημέρες επανήλθε στο προσκήνιο για τη γαλλική ομάδα το όνομα του Νεϊμάρ.\nΤότεναμ: Αυτό θα είναι το πρώτο της παιχνίδι στο τουρνουά, καθώς και το πρώτο φιλικό της φετινής της προετοιμασίας. Μετά την περσινή καλή σεζόν, η Τότεναμ φέτος στοχεύει ακόμα ψηλότερα, με τον Μαουρίσιο Ποκετίνο να σχολιάζει πρόσφατα πως: «Είναι μία μεγάλη πρόκληση για εμάς η νέα σεζόν. Θα πρέπει να διαχειριστούμε και τη νέα έδρα, αλλά και τη διαφορετική φιλοσοφία που έχουμε σε σχέση με τους αντιπάλους μας για το χτίσιμο του ρόστερ». Πιστοί στο πλάνο τους να επενδύουν στα τμήματα υποδομών τους, οι «πετεινοί» δεν έχουν προχωρήσει ακόμα σε καμία μεταγραφή, τη στιγμή που έχουν χάσει τους Γουόκερ, Μπενταλέμπ, Φάζιο, Ενζιέ και Λόπεζ. Για τη μεταγραφή του πρώτου στη Μάντσεστερ Σίτι μάλιστα, η ομάδα του Λονδίνου έβαλε στα ταμεία της ένα ποσό της τάξης των 50 εκατ. λιρών. Στο αγωνιστικό κομμάτι, με εξαίρεση τους τραυματίες Ρόουζ και Λαμέλα, άπαντες είναι ετοιμοπόλεμοι και ο Ποκετίνο αναμένεται να δοκιμάσει πρόσωπα και σχήματα.\nTo Παρί Σεν Ζερμέν - Τότεναμ παίζει στον Stoiximan Παίξε Νόμιμα\nΈχει ήδη παιχνίδι στα πόδια της η Παρί, σε αντίθεση με την Τότεναμ που τώρα ξεκινάει. Ασφαλώς πιο ποιοτικό σύνολο οι Παριζιάνοι, όμως μιλάμε για παιχνίδι συμπερασμάτων και δοκιμών, οπότε οποιαδήποτε πρόβλεψη είναι παράτολμη. Φύσει επιθετικές οι δύο ομάδες, λογικά θα ανοίξει το ματς. Το over 2,5 βέβαια δεν έχει αξία...


ΕΛΛΑΔΑ Η ΧΩΡΑ ΤΟΥ ΤΙΠΟΤΑ---------------------------------GREECE THE LAND OF NOTHING: Βουλή υπο διάλυση ξεπουλά την Ελλάδα\nΜε λιγότερους από 151 βουλευτές θετικούς ξεπουλιέται η χώρα.\nΟι παραλίες δίνονται βορά στους αποικιοκράτες επενδυτές. Μαζί κι ο αιγιαλός. Που βεβαίως μετατρέπεται αυτόματα σε ιδιωτική περιουσία.\nΧτίζουν παντού, ακόμα και εκτός σχεδίου. Απαγορεύεται η πρόσβαση στον Έλληνα πολίτη στις παραλίες που θα δοθούν στους επενδυτές.\nΟι ακτές γίνονται εμπόρευμα και πωλούνται στους πελάτες των ξενοδοχείων που θα χτιστούν. Και το καλύτερο;\nΑναγκαστικές απαλλοτριώσεις μικροϊδιοκτησιών που “εμποδίζουν” τα σχέδια των ξεπουλητάδων και των αφεντικών τους.\nΈτσι θα αλλάξει μορφή η Ελλάδα.\nΠάει το αμπέλι κι η ελιά κι η θάλασσα.\nΠάει η μικροϊδιοκτησία.\nΠάει η ελεύθερη πρόσβαση σε σημεία του ελληνικού κράτους.\nΠάνε οι υδροφόροι ορίζοντες.\nΙσοπέδωση πλήρης από μια Βουλή διαλυμένη. Από μια κυβέρνηση που ξεχυψάει και πριν πεθάνει καταστρέφει τη χώρα. Από δοσίλογους πολιτικάντηδες που πριν μπουν στο χρονοντούλαπο της Ιστορίας, εκπορνεύουν και καταστρέφουν την πατρίδα μας.-\nPosted by Harry Tsopanos at 5:39 μ.μ.


Σούπερ μίνι κεφτεδάκια με μανιτάρια αλά Pandespani | κουζινα , συνταγες , κρέας | womenonly.gr\nΣούπερ μίνι κεφτεδάκια με μανιτάρια αλά Pandespani\nΤώρα αν νομίζετε ότι ξαναανακάλυψα την πυρίτιδα, κάνετε απλώς λάθος.Το κεφτεδάκι είναι μεγάλη εφεύρεση.\nΤώρα αν νομίζετε ότι ξαναανακάλυψα την πυρίτιδα, κάνετε απλώς λάθος. Το κεφτεδάκι είναι μεγάλη εφεύρεση και μάλλον μαζί του έχουμε παραγνωριστεί, τόσα χρόνια που το ξέρουμε και μας ξέρει. Είναι από τα φαγητά που συνδυάζονται με συγκεκριμένους ανθρώπους, ενίοτε και τόπους. Στο σπίτι μας, για παράδειγμα, είχαμε επί 25ετία τα κεφτεδάκια της κυρίας Γραμματικής (θα σας πω άλλη φορά περισσότερα) και στη δίπλα γειτονιά, παλιότερα, τους -γνωστούς σε πολλούς- κεφτέδες της Φιλοθέης... Κάθε χέρι επίσης δημιουργεί το δικό του στιλ κεφτεδακίου... όπως επίσης ο καθένας μας έχει τη δική του προτίμηση σε ...μέγεθος και ....σκληρότητα, ανάλογα κατά πως έχει συνηθίσει! Και για να μην ξεστρατίζει ο νους σε πονηρά, εξηγώ πάραυτα: Αν παιδιόθεν -λέω αν- χρειαζόταν κάποιος μέχρι δυο μπουκιές για να το φάει, μιλάμε για κεφτεδάκι, από τρεις και πάνω μιλάμε (το λες και γεμίζει το στόμα σου) για...κεφτέ -ασχημούτσικη λέξη και φταίει η ομοιομορφία στα κολλητά φωνήεντα. Ναι, μάλλον απ’ τα μικράτα μας συνδυάζουμε τα κεφτεδάκια με μπαλλάκια κάθε είδους: απ΄το το μπαλάκι του πινγκ-πονγκ μέχρι τις τρελόμπαλες μέχρι? (δική σας η συνέχεια).\nSmall is beautiful είναι τo concept της περίπτωσης. Τα κεφτεδάκια μου είναι ...κρατσανιστά απ’ έξω και ζουμερά εντός και είναι τόσο petit όσο ένα μοτσαρελάκι ή ένα ντοματίνι? Με την κατασκευή τους κάνεις δωρεάν ...ψυχοθεραπεία: μέχρι να τελειώσεις το πλάσιμο έχεις ανακαλέσει όλα τα φοβερά και τρομερά της παιδικής σου ηλικίας, οπότε αναβάλεις το session με τον ψυχολόγο και με τα χρήματα που γλύτωσες, τα "άπαιχτα" κεφτεδάκια που έχεις και μερικά σούπερ κρασιά κάνεις πάρτι... Αυτό το στάδιο είναι και το μόνο που ενδέχεται να σας προβληματίσει, γι’ αυτό και σας το λέω από την αρχή. Μην πτοηθείτε όμως. "Κοινωνικοποιήστε τα", κάντε τα με παρέα, όπερ κοζερί αντί ψυχανάλυσης, μ’ ένα ποτήρι κρασί και μουσική! Είναι σίγουρο ότι εσείς θα περάσετε καλά, δεν ξέρω όμως αν τα κεφτεδάκια θα περάσουν καλύτερα... και πόσα θα επιβιώσουν για το σερβίρισμα. Οπότε, για καλό και για κακό, κάντε κανένα παραπάνω!\nΠροετοιμασία: O κιμάς ακόμη και το πλάσιμο μπορούν να γίνουν από την προηγουμένη και να μείνουν τα κεφτεδάκια στο ψυγείο. Αν το κάνετε, βάλτε τα σε ταψάκι χωρίς να κολλάνε μεταξύ τους και σκεπάστε τα με διαφανή μεμβράνη. Το τηγάνισμα ενδείκνυται για την ίδια μέρα. Αν χρειαστεί να ζεστάνετε τα κεφτεδάκια, βάλτε τα σε ταψί και στο φούρνο με αέρα. Η σάλτσα επίσης μπορεί να ετοιμαστεί νωρίτερα και να ζεσταθεί την τελευταία στιγμή σε πολύ χαμηλή φωτιά.\nΥλικά (για 4 άτομα, ήτοι 45-50 κεφτεδάκια μείον όσα καταναλωθούν στο φτιάξιμο)\nΕτοιμάζετε τον κιμά και τα κεφτεδάκια: Bάζετε σε άνετο μπολ και τα 3 είδη κρέατος. Προσθέτετε όλα τα υπόλοιπα υλικά, αλάτι, πιπέρι απαραιτήτως και ανακατεύετε καλά να αναμιχθούν. Πλάθετε τα κεφτεδάκια παίρνοντας περίπου ένα γεμάτο κουταλάκι του γλυκού κιμά κάθε φορά και κάνοντάς το μικρό μπαλάκι. Ρίχνετε σε ένα μικρό ταψάκι αλεύρι και σε άλλο φρυγανιά. Έχετε επίσης, δίπλα, σε μπολ τα χτυπημένα αυγά. Βάζετε τα στρογγυλά κεφτεδάκια στο ταψί με το αλεύρι και το κουνάτε, κάνοντας με το χέρι σας νοητούς οριζόντιους κύκλους. Έτσι τα κεφτεδάκια στριφογυρίζουν και αλευρώνονται μόνα τους. Τα βγάζετε και τα βάζετε στο αυγό, γυρίζοντάς τα ώστε να γίνει πλήρης επάλειψη. Τα βάζετε μετά στη φρυγανιά και τα στριφογυρίζετε όπως κάνατε με το αλεύρι.\nΣημείωση: Aυτός είναι ένας διασκεδαστικός τρόπος για να πανάρετε μαζί 15-20 κεφτεδάκια, κάνοντας το λιγότερο δυνατό χρόνο και ...πασάλειμμα. Μην βάλετε όλο το αλεύρι και όλη την φρυγανιά στα αντίστοιχα ταψάκια, αλλά μόνον μια στρώση περίπου 2-3 χιλ. ώστε τα κεφτεδάκια να περιστρέφονται άνετα και γρήγορα.\nΣημείωση: Θα χρειαστεί να προσθέσετε λίγο λάδι όταν θα βάλετε στο τηγάνι το δεύτερο γκρουπ από κεφτεδάκια. Θυμηθείτε να είναι πάντα καυτό και να τα βάζετε μέσα με προσοχή ένα - ένα. Αν τα ρίξετε όλα μαζί πρώτον μπορεί να γίνει splash και να καείτε, δεύτερον η θερμοκρασία του λαδιού θα πέσει απότομα και τα κεφτεδάκια δεν θα βγουν ?κρατσανιστά. Αν τηγανίσετε τρίτο γκρουπ, βάλτε νέο λάδι πετώντας (αφού βεβαίως κρυώσει κάπως) το προηγούμενο, γιατί θα έχει μέσα αρκετή τηγανισμένη φρυγανιά η οποία θα μαυρίσει τα επόμενα. Τέλος, προτείνω για το τηγάνισμα και τις απαιτούμενες γυροβολιές να φοράτε γάντι κουζίνας - θα νιώθετε μεγαλύτερη άνεση στις κινήσεις, ειδικά αν το τηγάνι σας δεν έχει αρκούντως μακρύ χερούλι.\nΦτιάχνετε τη σάλτσα: Βάζετε τα porcini να μουσκέψουν για 20 λεπτά σε 250ml ζεστό νερό. Tα στραγγίζετε, σουρώνετε και κρατάτε το νερό που μουσκέψαν. Σε βαθύ τηγάνι ρίχνετε το λάδι να κάψει και προσθέτετε τις σκελίδες σκόρδου και το φύλλο δάφνης. Αφήνετε 1 λεπτό και προσθέτετε τα κομμένα μανιτάρια και τα σωτάρετε για 2 λεπτά στη δυνατή φωτιά. Προσθέτετε το ζωμό και 150 ml από το νερό των porcini και μαγειρεύτετε σε δυνατή φωτιά για 4-5 λεπτά. Δοκιμάζετε και διορθώνετε σε αλάτι πιπέρι. Βάζετε το βούτυρο και αποσύρετε από την φωτιά.\nΣερβίρισμα: Ζεστένετε τα πιάτα. Βάζετε σε κάθε ένα τη σάλτσα με τα μανιτάρια και πάνω τους 9-10 κεφτεδάκια. Πασπαλίζετε με ψιλοκομμένο μαϊντανό και προσθέτετε μια γραμμή ωμού ελαιόλαδου.\nΨαρονέφρι αλά λεμονέ


Έχω ακόμη τις όμορφες στιγμές μας\nΈφυγες τόσο ξαφνικά εκείνη την ημέρα που δεν πρόλαβα να κρατήσω τίποτα για μένα. Ούτε καν οι λιτές απαντήσεις και οι δικαιολογίες που έδωσες δεν ήταν αρκετές για να καλύψουν τα μεγάλα ερωτηματικά μου.\nΠερίμενα ότι θα ήταν ακόμη ένας καβγάς. Ότι κάποια στιγμή, όταν τα νεύρα θα περνούσαν, θα επέστρεφες. Όμως, αυτή τη φορά ήταν αλλιώς.\nΑκόμη περιμένω. Μετά από τόσο καιρό. Τα ίδια παράπονα και οι ίδιες απορίες ξαπλώνουν κάθε βράδυ μαζί μου και με στοιχειώνουν. Κάθε μήνυμά μου πέφτει στο κενό. Είναι λες και δεν υπήρξα στη ζωή σου ποτέ. Είναι λες και θέλησες να με χιλιοκλειδώσεις μια και καλή στο παρελθόν και να μην έχεις τίποτα που να με θυμίζει.\nΈτσι δεν χωρίζουν, όμως, οι άνθρωποι; Έτσι πρέπει να χωρίζουν για να μπορούν να προχωρήσουν; Μια και έξω; Κι αυτοί που μένουν πίσω; Πώς βρίσκουν τη δύναμη να προχωρήσουν; Δεν αξίζουν για όλα όσα έδωσαν και τον χρόνο που αφιέρωσαν, κάποιες απαντήσεις;\nΌσες κι αν ήταν οι σκέψεις, όσο μεγάλος κι αν ήταν ο πόνος που έβγαζε μία μπόχα προδοσίας, έπρεπε να ψάξω να βρω τι άφησες πίσω σου εκείνη τη μέρα που έφυγες. Κάτι που δεν μπόρεσες να κουβαλήσεις μαζί με τα πράγματά σου, κάτι που δεν θα μπορούσες ποτέ να μου πάρεις όσες φορές κι αν μπλόκαρες τον αριθμό μου, όσες φορές κι αν σκότωνες όσα ένιωθα για σένα με την αδιαφορία σου.\nΚι ένα βράδυ το βρήκα. Όχι, δεν ξέχασες τίποτα δικό σου μέσα στα συρτάρια. Kανένα δικό σου αντικείμενο, κανένα δαχτυλικό αποτύπωμα και η μυρωδιά της κολόνιας σου που τόσο λάτρευα κι αυτή είχε εξανεμιστεί. Βρήκα κάτι άπιαστο, κάτι που κανένα αντικείμενο δεν μπορεί να αντικαταστήσει.\nΤις όμορφες μας αναμνήσεις. Αυτές που είχαν αλλοιωθεί σαν νερομπογιές από τα δάκρυα. Θυμήθηκα ξανά τα πάντα από την αρχή. Τα έπιανα ένα ένα, από εκείνη την πρώτη στιγμή που οι ματιές μας συναντήθηκαν. Κι όταν μία δική μας όμορφη στιγμή ερχόταν στο μυαλό μου κομμάτια σκορπισμένα, δεν την άφηνα έτσι διαλυμένα. Έβρισκα τα κομμάτια και τα ένωνα σαν παζλ κι έτσι μπορούσα να μας δω καθαρά.\nΕκεί μέσα στο μυαλό μου δεν μπορείς να επέμβεις. Και αλήθεια δεν αλλοιώνω ούτε μία σου λέξη. Δεν φαντάζομαι τα πράγματα όπως θα ήθελα να είναι ή στην καλύτερή τους εκδοχή. Τα θυμάμαι γι' αυτό που ήταν, όπως ακριβώς τα ζήσαμε. Πιάνω τον εαυτό μου να γελά, να κλαίει, όμως ποτέ δεν φοβάται. Δεν φοβάται πια ότι θα χαλάσεις ξαφνικά την πιο ωραία μας στιγμή. Εκεί στο μυαλό μου δεν έχεις αυτή τη δύναμη. Δεν μπορείς να μου θυμώσεις, να με πληγώσεις, να με αφήσεις.\nΣε όλες τις όμορφες μας στιγμές ήσουν πιο παρόν και από μένα. Τώρα όλα μου τα ερωτήματα βρίσκουν σιγά σιγά απαντήσεις γιατί βλέπω τη ζωή μας καθαρά, σαν θεατής. Όχι σαν σκηνοθέτης που μπορεί να πειράξει το σενάριο και τη σκηνή. Βλέπω ότι κάπου με αγάπησες, όχι όμως αρκετά για να μείνεις, όχι αρκετά για να μη βάλεις άλλη στο κρεβάτι σου.\nΈχω, λοιπόν, ακόμη τις αναμνήσεις μου και είναι αρκετές για να μπορώ να βγάζω τα δύσκολα βράδια. Αυτές είναι αληθινές και κανείς δεν μπορεί να τις πάρει από μένα. Και όλες μου φωνάζουν ότι έστω και για λίγο κάποτε μ' αγάπησες.


Το Βροντήσι - Η ψηλάφηση του Θωμά\nΗ ανδρική Ιερά μονή Βροντησίου, βρίσκεται στις νότιες υπώρειες της Χαλασοκεφάλας, της Οροσειράς της Ίδης, ανάμεσα στα χωριά Βορίζια και Ζαρό και σε υψόμετρο 550 μ.\nΗ Μονή παλαιότερα υπαγόταν στην Κοινότητα Ζαρού, τώρα υπάγεται στο Δήμο Φαιστού.\nΣτα παλαιότερα χρόνια είχε φρουριακή αρχιτεκτονική, αλλά το τοίχος που την περιλάμβανε έχει κατεδαφιστεί.\nΗ γεωγραφική της θέση, της χαρίζει απεριόριστη θέα προς της Μεσαρά και τα Αστερούσια όρη, ενώ σχετικά κοντά προς αυτήν φαίνεται η Κουρτοκεφάλα.\nΗ εκκλησία του μοναστηριού είναι δίκλιτη, αφιερωμένη στον Άγιο Αντώνιο και στην ” Ψηλάφηση του Αποστόλου Θωμά”.\nΑν παρατηρήσει κάποιος με προσοχή, θα βγάλει το συμπέρασμα ότι, η εκκλησία κτίστηκε σε δύο διαφορετικές περιόδους.\nΣτη πρώτη περίοδο κτίστηκε ο Άγιος Αντώνιος, ο οποίος είναι και αγιογραφημένος, και στη δεύτερη περίοδο έγινε η επέκταση του κλίτους του Αγίου Αντωνίου, το κτίσιμο του κλίτους της ” Ψηλάφησης του Θωμά ” και η ανέγερση του κωδονοστασίου.\nΤο κλίτος της ” Ψηλάφησης του Θωμά ” δεν είναι αγιογραφημένο, αλλά είναι σοβατισμένο με αστρακάσβεστο.\nΌπως μας διηγήθηκε ο μοναχός, πάτερ Χριστοφόρος, μετά από έρευνα που είχε κάνει ο πρώην εφόρος της 13ης Βυζαντινής εφορείας Ηρακλείου, Εμμανουήλ Μπουρμπουδάκης, είχε βρει έγγραφο σε Αμερικανική βιβλιοθήκη, που έγραφε ότι, το Βροντήσι προϋπήρχε του 1204 μ.Χ., αλλά ωστόσο δεν του είχαν επιτρέψει να πάρει κάποιο αντίγραφο.\nΗ Μονή, φαίνεται να ακμάζει από το 1500 μ.Χ., ταυτόχρονα με τη μονή Βαρσαμονέρου – Αγίου Φανουρίου, στα Βορίζια.\nΟι τοιχογραφίες του ναού χρονολογούνται από το 14ο αιώνα, ενώ στο μοναστήρι σώζονται αγιογραφίες του 16ου αιώνα του Μεγάλου Κρητικού ζωγράφου Μιχαήλ Δαμασκηνού και Θεοφάνη, των οποίων υπήρξε μαθητής ο Δομήνικος Θεοτοκόπουλος.\nΤο καμπαναριό της μονής είναι Ιταλικού ρυθμού και συγκαταλέγεται στα αρχαιότερα καμπαναριά της Κρήτης.\nΕντυπωσιακό στοιχείο της Μονής είναι η γραφική μαρμάρινη βρύση, που τώρα ευρίσκεται έξω από τη Μονή, ενώ παλαιότερα ευρισκόταν στον εσωτερικό χώρο και δυτικά της εκκλησίας, σε μορφή συντριβανιού, και ένεκα τούτου οι Τούρκοι, βάσει της μαρτυρίας του Πάτερ Χριστοφόρου, την αποκαλούσαν ” συντριβανί Μοναστήρι”.\nΑργότερα μετά την επέκταση του Ναού, μεταφέρθηκε η βρύση εκτός του μοναστηριού, στη θέση που βρίσκεται σήμερα δίπλα στα πλατάνια.\nΣτη μαρμάρινη βρύση παριστάνονται σε ανάγλυφο μορφή, κατά μια εκδοχή, οι Πρωτόπλαστοι στον επίγειο Παράδεισο, και τέσσερις μορφές που συμβολίζουν τους ποταμούς της Εδέμ, που είναι: ο Φισών, ο Γεών, ο Τίγρης και ο Ευράτης, ενώ κατά μία δεύτερη εκδοχή παριστάνονται, οι πρωτόπλαστοι στον επίγειο Παράδεισο, ενώ οι τέσσερις μορφές παριστάνουν τους τέσσερις Ευαγγελιστές, καθ’ όσον όπως έτρεχαν τα καλά λόγια από το στόμα των, τρέχει και το γάργαρο νερό.\nΜετά τη συνένωση των μοναστηριών, το μοναστήρι του Βροντησίου γνωρίζει μια μεγάλη ακμή και όπως μας αφηγείται ο μοναχός Πάτερ Χριστοφόρος, στην εξουσία του είχε δεκατέσσερα μετόχια με εβδομήντα Μοναχούς.\nΤα μετόχια ήταν:\n1) Η Γεωργική Σχολή Μεσαράς.\n2) Ο Βελούδης στη Γαλιά.\n3) Ο Άγιος Αντώνιος στου Βρέλι.\n4) Το φωτεινόπουλο στο Τυμπάκι.\n5) Η Καρδιώτισσα, έξω από τους Βόρρους.\n6) Ο Άγιος Νικόλαος, στα Ροβάλωνα, πάνω από τα Σκούρβουλα.\n7) Ο Άγιος Φανούριος του Βαλσαμονέρου.\n8) Ο Άγιος Νικόλαος στο φαράγγι του Ζαρού, που τώρα ευρίσκονται οι Παλαιοημερολογίτες.\n9) Η Καρδιώτισσα, κάτω από τον Άγιο Θωμά.\n10) Η ευρύτερη περιοχή Βροντησίου.\nΌσο για τα υπόλοιπα μας είπε ότι δεν γνωρίζει.\nΑπ’ ότι όμως ξέρω εγώ, είναι και τα εξής δύο, χωρίς να γνωρίζω τα άλλα δύο.\n1) Ο Άγιος Ιωάννης ο Φαραγκίτης, στον Αλμυρό ποταμό Ηρακλείου.\n2) Οι Μουρνιές.\nΝα σημειώσουμε ότι, στη Γεωργική Σχολή Μεσαράς, βρισκόταν το μετόχι, της Αγίας Παρασκευής του Μερίτη, ενώ αργότερα μετονομάστηκε, Γεωργική Σχολή Μεσαράς.\nΕδώ στο Βροντήσι έχουν μεταφερθεί οι εικόνες του μοναστηριού, του Αγίου Φανουρίου του Βαλσαμονέρου, μεταξύ των άλλων είναι οι εξής.\n1) Η Άμπελος, ζωγραφισμένη δια χειρός του ” Αγγέλου του Κρητός”.\n2) Η Αμφιπρόσωπη εικόνα, που από την μία μεριά είναι ζωγραφισμένη η μορφή του Χριστού και του Αγίου Φανουρίου και από την άλλη είναι ζωγραφισμένη η μορφή του Αγίου Φανουρίου, δια χειρός του Αγγέλου του Κρητός.\n3) Η εικόνα του Αγίου Φανουρίου, δια χειρός του Αγγέλου του Κρητός.\nΣε αυτή την εικόνα του Αγίου Φανουρίου, πηγαίνουν ακόμα και σήμερα οι ύποπτοι κλοπής ζώων και ξεμαρτηρούνται, δηλαδή φανερώνουν την αλήθεια και ορκίζονται για την αθωότητα τους.\nΗ πίστη ότι ο Άγιος Φανούριος θα φανερώσει το κλέφτη είναι βαθιά ριζωμένη ακόμα και σήμερα στη ψυχή του λαού μας, γι’ αυτό δε τολμά να ορκιστεί ψέματα από το φόβο της τιμωρίας.\nΟ Πάτερ Χριστοφόρος συμπλήρωσε ακόμα,ότι,έξι φορητές εικόνες με αρχαιολογική αξία έχουν μεταφερθεί στο Ηράκλειο στο μουσείο της Αγίας Αικατερίνης, δίπλα στον Ιερό Ναό του Αγίου Μηνά.\nΕδώ στο βροντήσι υπάρχει και παρεκκλήσιο, νότια του Ναού του Αγίου Αντωνίου,αυτό, της Αγίας Παρασκευής και κάτω από τα θεμέλια της εκκλησίας βρίσκεται το κοιμητήριο των γερόντων της Μονής.\nΕντυπωσιάζουν επίσης τα δυο τεράστια πλατάνια, που θεριεύουν αιώνες τώρα στην αυλή και χρονολογούνται στα 700 χρόνια.\nΕξ αιτίας της θέσης του, το μοναστήρι χρησιμοποιήθηκε ως επαναστατικό κέντρο στις Κρητικές επαναστάσεις του 19ου αιώνα.\nΤο 1866 εγκαταστάθηκε στο Βροντήσι το στρατηγείο του Καπετά Κόρακα και από το σημείο αυτό κηρήχθηκε η επανάσταση στην κεντρική και στην ανατολική Κρήτη.\nΑργότερα οι Μοναχοί, σφαγιάστηκαν από τους Τούρκους, κάηκαν περί τα τριακόσια ελαιόδεντρα και όλα τα σιτηρά που υπήρχαν, και το μοναστήρι εγκαταλείφθηκε, ενώ ο Σαδιά Αγάς από τις Κούρτες μετέτρεψε την μονή σε μάντρα για τα αιγοπρόβατα του.\nΣτο Βροντήσι όπως προείπαμε, το ένα κλίτος της εκκλησίας είναι αφιερωμένο στη ”Ψηλάφηση του Θωμά” και εορτάζει μια ακριβώς εβδομάδα μετά την Κυριακή του Πάσχα, δηλαδή την επόμενη Κυριακή του Πάσχα.\nΑυτή η Κυριακή, που λέγεται ”Κυριακή του Θωμά” ή ”Ψηλάφηση του Θωμά”, εδώ οι ντόπιοι αλλά και της ευρύτερης περιοχής την ονομάζουν ” του Βροντησού ”.\nΠλήθος προσκυνητών συρρέουν απ’ όλα τα κοντινά και μακρινά χωριά αλλά και ολόκληρη τη Κρήτη.\nΤα παλαιότερα χρόνια, παρ’ όλο που δεν υπήρχαν τα σημερινά μεταφορικά μέσα, ο κόσμος ερχόταν με το μέσον της εποχής του, που ήταν τα γαϊδούρια, τα μουλάρια και τα άλογα, πάντοτε στολισμένα τα σαμάρια τους με πολύχρωμα κεντητά καλύματα .\nΠολύς κόσμος όμως ερχόταν και με τα πόδια, από πολύ μακρινές αποστάσεις, καθ’ όσον ήταν ριζωμένη βαθιά στη καρδιά του η πίστη για το Χριστό.\nΣτο μοναστήρι την ημέρα της γιορτής, τα πάντα ήταν σημαιοστολισμένα, οι αρτοκλασίες σε πολλές δεκάδες, οι καλόγεροι και οι παπάδες της μητρόπολης να βρίσκονται όλοι εδώ παρόντες, ενώ ο Δεσπότης της περιοχής, να ακούγεται να βγάζει το πανηγυρικό της ημέρας, προσδίδων στη γιορτή της ” Ψηλάφησης του Θωμά ” ιδιαίτερη θρησκευτική λαμπρότητα.\nΠάντοτε μετά τη λειτουργιά ο κόσμος όπως συνηθίζει και σήμερα, σκόρπιζε κάτω από τα δέντρα ή και στα βράχια και απολάμβανε τους εξαιρετικούς μεζέδες που με περίσσια τέχνη και μεράκι η κάθε νοικοκυρά είχε ετοιμάσει από το προηγούμενο βράδυ.\nΠαράλληλα με το φαγητό έπιναν ατέλειωτα κρασιά και όλοι μαζί ευχόντουσαν να ξαναβρεθούν και του χρόνου στον ίδιο τόπο με υγεία και χαρά.\nΤα παλαιότερα χρόνια τουλάχιστον, δεν έλειπαν τα Κρητικά συγκροτήματα λύρας και λαούτου, που σταματημό δεν είχαν μέχρι τη δύση του ηλίου, ενώ οι μπαλοτιές των πολεμικών όπλων αντιλαλούσαν στα γύρω βουνά.


Κακοκαιρία: Σε ισχύ απαγορευτικό απόπλου - Ποια δρομολόγια δεν εκτελούνται\n10:31 πμ, Δευτέρα 23 Δεκ 2019 10:31 πμ, Δευτέρα 23 Δεκ 2019\nΠροβλήματα στις ακτοπλοϊκές συγκοινωνίες έχει προκαλέσει η κακοκαιρία που σαρώνει τη χώρα και έχει φέρει ισχυρούς ανέμους με μποφόρ.\nΣε επικοινωνία του enikos.gr με το Λιμενικό Σώμα αναφέρεται ότι αυτή την ώρα υπάρχει απαγορευτικό απόπλου από Πειραιά για Κυκλάδες ενώ δεν έφυγε και το πλοίο που εκτελεί το δρομολόγιο για Κύθηρα - Κίσσαμο.\nΓια Αργοσαρωνικό δρομολόγια εκτελούν μόνο τα συμβατικά πλοία. Από την Καβάλα δεν εκτελείται το δρομολόγιο για Πρίνου - Θάσο, ενώ από Πάτρα υπάρχει απαγορευτικό απόπλου για την Κεφαλλονιά. Δεν εκτελούνται επίσης τα δρομολόγια από Κυλλήνη για Κεφαλλονιά και Ζάκυνθο, ενώ κλειστό είναι το πορθμείο Ρίο- Αντίρριο.\nΗ απαγόρευση απόπλου στα λιμάνια της Κρήτης που είχε τεθεί σε ισχύ από το βράδυ της Κυριακής, ανανεώθηκε σήμερα στις 6 το πρωί και είναι σε ισχύ έως τις 12 το μεσημέρι, οπότε αναμένεται νεώτερη ενημέρωση από τα Λιμεναρχεία.\nΠάντως όσοι επιθυμούν να ταξιδέψουν θα πρέπει να παραμένουν στα πλοία καθώς – εάν βελτιωθούν οι καιρικές συνθήκες και αρθεί το απαγορευτικό.– τα πλοία μπορεί να αποπλεύσουν.\nΘέρμο: Τεράστια προβλήματα από την κακοκαιρία - ΦΩΤΟ\nΚακοκαιρία: Ισχυρές βροχοπτώσεις στην Αττική - «Πνίγηκε...\nΚρήτη: Απαγορευτικό απόπλου για τα πλοία - Ακυρώσεις πτ...\nΚακοκαιρία: Βροχές, καταιγίδες και ισχυροί άνεμοι τη Δε...\nΚακοκαιρία: Πού θα “χτυπήσει” τις επόμενες ώρες - Στα έ...


Άλεξ Βαλυάντης: «Θέλω να διατηρήσω το αήττητο μου στην Κύπρο» - Balla.com.cy\nΆλεξ Βαλυάντης: «Θέλω να διατηρήσω το αήττητο μου στην Κύπρο»\nΔημοσιεύτηκε στις 06/07/2018 - 12:33 από BallaComCy\nΟ Άλεξ Βαλυάντης, ένας από τους πιο αξιόλογους, ανερχόμενους μαχητές ΜΜΑ που έβγαλε η Κύπρος, αγωνίζεται σταθερά στην Μεγάλη Βρετανία με σκληρό ανταγωνισμό και τα πηγαίνει περίφημα, θα είναι παρών στο μεγάλο MMA Event που γίνεται στις 21 Ιουλίου στην Λεμεσό στο κλειστό “Σπύρος Κυπριανού” στο πλαίσιο του ACB 89!\nO Άλεξ μίλησε στο Balla.com.cy για την ζωή του, την καριέρα του και το μεγάλο γεγονός του καλοκαιριού:\n“Γεννήθηκα στο Ρέξαμ το 1992 και μετακόμισαμε στην Κύπρο, επιστρέφοντας στη Μεγάλη Βρετανία σε ηλικία 4 ετών.\nΟ πατέρας μου και η οικογένειά του ήταν από την Αμμόχωστο, αλλά αναγκάστηκαν να ζήσουν στο Παραλίμνι μετά την τουρκική εισβολή το 1974.\nΟι παπούδες μου είναι από το Παραλίμνι και ο παππούς μου μετακόμισε στην Αγγλία στη δεκαετία του ’60, αφού ερωτεύτηκε και παντρεύτηκε την γιαγιά μου. Και οι δύο έζησαν μαζί στο Λίβερπουλ, όπου άνοιξαν το πρώτο τους μαγαζί fish and chips. Τώρα λειτουργούν ένα από τα παλαιότερα Fish and Chips εστιατόρια στο Ρέξαμ εδώ και 45 χρόνια, όπου εργάζομαι κι εγώ.\nΑν δεν είχα την οικογένεια μου να με στηρίζει, δεν θα μπορούσα να έχω την επιτυχία που έχω στο ΜΜΑ. Θα μπορούσα να είμαι από αυτά τα κακομαθημένα πλούσια παιδιά που δεν κάνουν τίποτα άλλο από το να εκμεταλλεύτονται τα χρήματα των γονιών τους, αλλά εγώ δεν είμαι τέτοιος τύπος.\nΔούλεψα πολύ σκληρά, έχω κάνει μεγάλη προετοιμασία και η πορεία μου στο ΜΜΑ δείχνει τα πάντα για μένα.\nΈχω κερδίσει τους τελευταίους 8 αγώνες που έχω δώσει και έχω νικήσει σε διπλούς αγώνες, μαχητές από την Μ. Βρετανία και την Ιρλανδία που ήταν νούμερο 1 στις ημιεπαγγελματικές κατηγορίες, ενώ κατάφερα να νικήσει και τον Ευρωπαίο πρωταθλητή στις ημι-επαγγελματικές κατηγορίες.\nΤώρα, έχοντας μεταφερθεί από την ημιεπαγγελματική κατηγορία στην επαγγελματική από τον Οκτώβριο του 2016, το ρεκόρ μου είναι 4-0. Αυτό δείχνει πόσο καλή και σκληρή είναι η προπόνησή μου αλλά και πως αντιμετωπίζω πνευματικά τους αγώνες μου.\nΣυνεχώς προσπαθώ να βελτιώνομαι και θεωρώ ότι δεν αρκεί μόνο η σκληρή προπόνηση, αλλά χρειάζεται και η αντίστοιχη αντιμετώπιση, ο σωστός τρόπος ζωής και ούτω καθεξής. Κάνω τα πάντα για να είμαι έτοιμος, γιατί θέλω όταν φτάσει εκείνη η στιγμή να κοιτάξω πίσω μου και να πω ότι τα έδωσα όλα.\nΟ επόμενος αγώνας μου είναι στο ACB Κύπρου, το μεγαλύτερο show στην Ευρώπη και είναι σαν να γίνεται πραγματικότητα το όνειρό μου. Ανυπομονώ να δείξω τι αξίζω στους Κύπριους, να φτάσω στο 5-0 και να παραμείνω αήττητος στην χώρα μου. Δεν θα μπορούσε να γίνει με καλύτερο τρόπο”.\nPosted in Σπορ, ΣυνεντεύξειςTagged Σημαντικές Ειδήσεις\n« Όπως ήρθαν τα πράγματα… δεν πάει πουθενά\nΤέλος με Λέβι; »\nΠαντελή για Λέβι: «Δεν είναι θέμα το οικονομικό»\nΑβραάμ: «Κλειδί της επιτυχίας τα καλά παιδιά στο ρόστερ»\nΝέο αινιγματικό σχόλιο για επιστροφή Κετσπάγια\nΈκκληση και από τους Σαλαμιναίους\n«Κλέφτη Γουεά θέλουμε πίσω τα λεφτά μας»\nΣυνεχίζει την προετοιμασία ενόψει του φιλικού\nΑπό τη… βολίδα του Κριστιάνο, στο αριστοτεχνικό γκολ του Σαλάχ (vid)\nΜέσα ο Σάλαϊ\n«Θα έρθει και το γκολ»\n«Το απολαμβάνω στη Δόξα»\nΗ δυσκολία στην αντικατάσταση του Γιούστε\nΗ Ασημίνα Ιγγλέζου προτάσσει στήθος με «καυτό» μαγιό και… παραμιλάς (video)\nΟΚ ο Παπασταθόπουλος, έναν μήνα εκτός ο Μαυροπάνος\nΒάλτε παντού μόνο ξένους…\nΦιλικό με Διγενή\nΣυνάντηση Κούμα – Σέφεριν για τα τηλεοπτικά των Ευρωπαϊκών Διοργανώσεων\nΜία αγωνιστική στον Πασχαλάκη, εκτός με Άρη\n«Σιγουρεύτηκα με τον ΠΑΟΚ ότι θα πάρετε το πρωτάθλημα»\nΚλειστός ο αυτοκινητόδρομος λόγω φωτιάς σε φορτηγό\nΠλήγμα με Γιούστε\n«Να βρουν ισορροπία τα νέα παιδιά»\nΠόσο θα μείνει εκτός ο Μιντίκκης\nΔημοσιογραφική διάσκεψη 2ο ΟΠΑΠ Soccer Tournament\nΗ σύνδεση των γονιών των παιδιών που απήχθησαν αποτελεί γρίφο για τις Αρχές\nΝοκ-άουτ ο Ζοάο Φέλιξ


"Αν δεν εξασφαλιστεί συμφωνία, θα αποδεχτούμε την πρόταση του λαού του Κιρκούκ να προσαρτηθεί η περιφέρεια του Κιρκούκ στην επικράτεια του Κουρδιστάν".\n"Μην παίζετε το παιχνίδι των ξένων δυνάμεων. Ο δικός σας φίλος είναι το κουρδικό έθνος".\n"Σε καμία περίπτωση δεν πρόκειται να επιτρέψουμε στις ξένες δυνάμεις να υλοποιήσουν τα δικά τους σχέδια και να πραγματοποιήσουν τους δικούς τους στόχους στο Κιρκούκ".\nΗ τηλεφωνική επικοινωνία που είχε πριν από λίγες ημέρες ο πρόεδρος των ΗΠΑ Τζωρτζ Μπους με τον Μεσούτ Μπαρζανί και οι δηλώσεις του εκπροσώπου του αμερικανικού υπουργείου εξωτερικών, Gonzalo Gallegos, για το θέμα, δείχνουν ότι μάλλον οι Κούρδοι είναι αντιμέτωποι για άλλη μια φορά με ένα αμερικανικό "άδειασμα".\nΕτικέτες Ιράκ, Κουρδικό Ζήτημα, Μέση Ανατολή, Τουρκία\ntrantellinas 6 Αυγούστου 2008 - 11:04 μ.μ.\nΤους Αμερικάνους τους ρώτησε...?


Υποστήριξη πελατών - Επαγγελματική υπηρεσία διαδικτύου | webgift\nΜια από τις πλέον σημαντικές υπηρεσίες, εφόσον έχουμε ολοκληρώσει τις εργασίες που μας έχουν ανατεθεί, θεωρείται η υποστήριξη των πελατών μας. ...\nΜια από τις πλέον σημαντικές υπηρεσίες, εφόσον έχουμε ολοκληρώσει τις εργασίες που μας έχουν ανατεθεί, θεωρείται η υποστήριξη των πελατών μας. Η υπηρεσία απευθύνεται αποκλειστικά στους ανθρώπους που μας έχουν προτιμήσει και αφορά οτιδήποτε έχουμε υλοποιήσει για αυτούς. Υπάρχει τέλος η επιλογή της συμβουλευτικής υπηρεσίας σε οποιοδήποτε ενδιαφερόμενο.\nΠαρακάτω σας παρουσιάζουμε τους 4 διαθέσιμους τρόπους επικοινωνίας. Για την καλύτερη και πιο άμεση εξυπηρέτησή σας παρακαλούμε επιλέξτε την μέθοδο επικοινωνίας ανάλογα την προτεραιότητα που έχει το αίτημά σας. Ως διαθέσιμες καταστάσεις προτεραιότητας ορίζουμε την: Χαμηλή, Μεσαία και Υψηλή.\nΥποβάλλεται το αίτημά σας ενώ έχετε εισαχθεί επιτυχώς στην αντίστοιχη περιοχή του γραφείου μας. Ο χρόνος απόκρισή μας συνήθως δεν ξεπερνά τις 3 ώρες ωστόσο υπάρχουν περιπτώσεις όπου ενδέχεται να είναι μεγαλύτερος λόγω αργιών.\nΑπαντώνται όλα τα αιτήματα ανεξαρτήτως προτεραιότητας.\nΑπευθύνεται μόνο στους υφιστάμενους πελάτες.\nΕπικοινωνία μέσω ηλεκτρονικών μηνυμάτων.\nΩς ηλεκτρονικά μηνύματα θεωρούμε την αποστολή τους είτε μέσω mail είτε μέσω της φόρμας επικοινωνίας. Για την αποστολή των emails μπορείτε να γράψετε το αίτημά σας στην ηλεκτρονική διεύθυνση: info[at]webgift[dot]gr. Ως μέγιστος χρόνος απόκρισης ορίζουμε τις 2 ημέρες ωστόσο συνήθως απαντάμε άμεσα (εντός 6 ωρών).\nΑπευθύνεται όχι μόνο στους υφιστάμενους πελάτες άλλα και σε οποιονδήποτε το επιθυμεί.\nΖωντανή επικοινωνία μέσω Chat\nΕναλλακτικός τρόπος άμεσης επικοινωνίας είναι το live chat. Για τις ανάγκες του εν λόγου τρόπου μπορείτε να χρησιμοποιήσετε την υπηρεσία του Messenger από το Facebook. Ο σύνδεσμος θα σας μεταφέρει στην σελίδα του γραφείου μας στο Facebook.\nΑπαντώνται τα αιτήματα με χαμηλή προτεραιότητα μόνο μιας και συνήθως τα αιτήματα με υψηλότερη προτεραιότητα απαιτούν εκτενή ανάλυση οπότε κατ’ επέκταση χρειάζονται επιπλέον χρόνο για να απαντηθούν.\nΗ υποστήριξη μέσω τηλεφώνου προσφέρεται αποκλειστικά στους πελάτες που μας έχουν εμπιστευθεί την φιλοξενία των ιστοσελίδων τους. Είμαστε πάντα διαθέσιμοι να απαντήσουμε σε κλήσεις με υψηλή και μόνο προτεραιότητα.\nΑίτημα για τηλεφωνική επικοινωνία\nΕαν επιθυμείτε να σας καλέσουμε για οποιοδήποτε άλλο λόγο, παρακαλούμε καθώς συμπληρώσετε την αντίστοιχη φόρμα αίτησης για τηλεφωνική επικοινωνία.\n#Υποστήριξη Πελατών, #Αιτήματα, #Ζωντανή Υποστήριξη, #Εξυπηρέτηση Πελατών, #Μεθόδους Επιικοινωνίας.


Μεθυσμένος οδηγούσε ο Μάικλ Μάντσεν...\nΣτο Μονακό πραγματοποιήθηκε η πανευρωπαϊκή παρουσίαση του νέου DS 3 Crossback. Πρόκειται για ένα νέο μοντέλο, το οποίο κατατάσσεται στη κατηγορία των πολυτελών B SUV.\nΗ Seat δοκιμάζει περίπου 90 αυτοκίνητα τον χρόνο στον Αρκτικό Κύκλο, προκειμένου να έχει δεδομένα οδήγησης από το χιόνι, τον πάγο και τις ακραίες χαμηλές θερμοκρασίες.\nΑυτόνομη οδήγηση: Ποιος θα... πληρώνει τη ζημιά;\nΑλλαγές στον τρόπο εξέτασης των υποψήφιων οδηγών φέρνει το νέο νομοσχέδιο του υπουργείου Μεταφορών, το οποίο επίσης προβλέπει τη δυνατότητα κτήσης διπλώματος οδήγησης και από 17χρονους.\nΗ αυτόνομη οδήγηση ευνοεί και τον... έρωτα!\nΤις ερωτικές... συνευρέσεις αναμένεται να αυξήσει η εξάπλωση της αυτόνομης οδήγησης, σύμφωνα με μια νέα έρευνα που δημοσιεύεται στο περιοδικό "Annals of Tourism Research".


Η εξάρτησή μας από το «τί θα πει ο κόσμος» | Bluemind Magazine\nΗ εξάρτησή μας από το «τί θα πει ο κόσμος»\nΤι θα πει ο κόσμος; Αν κάνω αυτό ή εκείνο, τι θα σκεφτούν οι άλλοι για μένα;\nΗ μεγάλη παγίδα της αποδοχής μας, από τους άλλους. Ο εγκλωβισμός μας στην εικόνα, που έχουν οι άλλοι για εμάς. Η εστίαση μας στους άλλους είναι αυτό, που μας οδηγεί στην προσωπική μας θλίψη και κατ’ επέκταση στην αποτυχία.\nΤο ενδιαφέρον, για την εικόνα που δίνουμε στους άλλους, ξεκινά από την πατρική μας οικογένεια. Σε οικογένειες, που η πρέπουσα συμπεριφορά είχε να κάνει με την εικόνα που έχουν οι άλλοι, συναντάμε ενήλικες που έχουν καταπιεστεί ως προς την αλήθεια του εαυτού τους.\nΦόβος, τύψεις, ανασφάλεια είναι μερικά από τα συναισθήματα, που βιώνουν οι ενήλικες, οι οποίοι έχουν ανατραφεί σύμφωνα με τα κοινωνικά πρότυπα της μικρής ή της μεγάλης κοινωνίας στην οποία μεγάλωσαν.\nΆνθρωποι, που έχουν μεγαλώσει σε χωριά ή μικρές κωμοπόλεις έχουν ισχυρή την επιθυμία της αποδοχής τους, από τους άλλους. Έχουν εμποτιστεί με το συναίσθημα της αποτυχίας στην περίπτωση, που οι επιλογές τους δεν συνάδουν με τα κοινωνικά πρότυπα του εξωτερικού περιβάλλοντος .\nΚάποτε, ένα διαζύγιο ήταν κοινωνικά απαράδεκτο για την μικρή κοινωνία της οικογένειας, του συγγενικού περιβάλλοντος, του χωριού ή της γειτονιάς για τις μεγαλύτερες πόλεις. Τότε στο μυαλό των έντιμων ενηλίκων, δεν χωρούσε μία τέτοια πιθανότητα εξέλιξης του γάμου.\n«Αυτόν ή αυτή πήρες και πρέπει να κάνεις υπομονή. Τι θα πει ο κόσμος αν χωρίσεις;», ήταν -και σε κάποιες περιπτώσεις, είναι ακόμα – η αναμενόμενη ατάκα των γονιών, που το παιδί τους, τους ανακοίνωνε ότι δεν μπορεί άλλο να παραμείνει μέσα στο γάμο. Η εξάρτηση από το τι θα πουν οι άλλοι, δημιούργησε δράματα στις οικογένειες και στα μέλη τους.\nΓυναίκες, αλλά και άντρες (σε μικρότερο βαθμό) έχουν κακοποιηθεί μέσα στους γάμους τους. Η κακοποίηση στις κύριες μορφές της είναι σωματική/σεξουαλική και λεκτική. Γνωρίζουμε για γυναίκες, οι οποίες έχουν περάσει τραυματικές καταστάσεις, παραμένοντας σε γάμους, που ο σύζυγος συνήθιζε να τις κακοποιεί.\nΑυτό που δεν γνωρίζουμε, είναι πως και παντρεμένοι άντρες, που έχουν ανατραφεί σε οικογένειες με έντονη προσκόληση στο τι θα πει ο κόσμος, έχουν υποστεί βία, κυρίως συναισθηματική και λεκτική.\nΣήμερα, που τα διαζύγια αυξάνονται συνεχώς, αυτό που αποτελεί πλέον έκπληξη είναι να παραμείνει κάποιος παντρεμένος. Και επειδή είναι δύσκολο να παραμείνεις παντρεμένος, τώρα που χώρισες, πρέπει να αποδείξεις στους άλλους (πάλι) ότι είσαι πολύ καλός γονιός, άριστος επαγγελματίας, αποκατεστημένος οικονομικά, ώστε να είσαι/ να αξίζεις τον σεβασμό των άλλων. Γιατί αν δεν τα κάνεις αυτά, τι θα πει ο κόσμος;\nΗ εξάρτησή μας από την εικόνα, που έχουν οι άλλοι για εμάς, οδηγεί σε μία εσωτερική ανισορροπία. Η έκφραση της αλήθειας μας, καταπιέζεται, καθώς είμαστε κοινωνικά σωστοί, βάσει ρόλου και όχι από ελεύθερη βούληση.\nΗ εσωτερική ανισορροπία οδηγεί τον άνθρωπο σε μία υπερδιέγερση, που δεν είναι εύκολα αντιληπτή. Ο χωρισμένος γονιός παλεύει να διατηρήσει την αγάπη του παιδιού του, καθώς και το ίδιο το παιδί αποτελεί μέρος των άλλων, που τον κρίνουν. Οι δικαιολογίες για αυτή τη μορφή προσκόλλησης είναι πολλές, αλλά η ανάγκη είναι μία. Να αποδείξει ότι, μπορεί να μην τα κατάφερε στον γάμο του, αλλά ως γονιός είναι επιτυχημένος.\nΗ πατρική του οικογένεια θα τον προτρέψει να αφοσιωθεί στο παιδί του, καθώς και αυτή πρέπει να δικαιωθεί στα μάτια του κόσμου για την αποτυχία του μέλους της. Θα ελέγξει το χωρισμένο παιδί της, ώστε να μην ξανακάνει κάποιο ατόπημα και μετά τι θα πουν στον κόσμο;\nΣυζητήσεις περί επόμενου γάμου φέρνουν έντονη ανησυχία, καθώς σκέψεις για το ποια/ποιόν θα διαλέξει πάλι, κάνουν την πατρική οικογένεια να χάνει τον ύπνο της, στο ενδεχόμενο ενός επόμενου γάμου, που θα καταλήξει σε διαζύγιο.\nΟ ενήλικας χωρισμένος νιώθει να ασφυκτιά. Όμως, δεν μπορεί να μην αναγνωρίσει τις ανησυχίες της πατρικής του οικογένειας. Εξάλλου, έχει ένα σκοπό που πρέπει να φέρει εις πέρας. Να τον θαυμάζουν οι άλλοι! Γι’ αυτό και θα πέσει με τα μούτρα στη δουλειά, θα προσπαθήσει να γίνει επιτυχημένος οικονομικά, θα δώσει έμφαση στη σχέση με το παιδί του μέχρι του σημείου, που θα υποκαταστήσει κάθε συντροφική σχέση, με αυτή που έχει με τον γιο ή την κόρη του.\nΚαι κάπως έτσι, μία επόμενη γενιά θα ασφυκτιά από την ανάγκη να την αποδέχεται ο κόσμος. Και αυτό είναι που θα δημιουργήσει νέες σχέσεις εξάρτησης, συνεχίζοντας τον ίδιο φαύλο κύκλο, που έχει ξεκινήσει πολλές γενιές πίσω.\nΟ κόσμος πάντα έλεγε και πάντα θα λέει. Ο «κόσμος» είναι εκεί για να «χτυπά» τις αδυναμίες του άλλου. Και έτσι, καταστρέφει ζωές ανθρώπων που θα μπορούσαν να είναι ευτυχισμένοι, αν δεν τους ενδιέφερε και τόσο, για το τι θα πει ο κόσμος. Οι ίδιοι άνθρωποι, θα μπορούσαν να εστιάσουν στον εαυτό τους και να κατανοήσουν τι είναι αυτό που μπορεί να τους κάνει χαρούμενους, ώστε να το μεταδώσουν στους ανθρώπους γύρω τους.\nΕίναι καιρός να δούμε την αλήθεια και να καταλάβουμε ποιοι είμαστε και τι μπορούμε να προσφέρουμε. Ο ισορροπημένος δεν έχει χρόνο να ασχοληθεί με το τι θα πει ο κόσμος… Δεν έχει να αποδείξει κάτι στους άλλους, πάρα μόνο στον εαυτό του.\nΟι άντρες που δεν κλαίνε…


Τα Ορεινά Μικρασιατικά Χωριά του Μονοφατσίου Ηρακλείου\nΚάθε επίσκεψη σε αυτούς τους τόπους σε μαθαίνει κάτι καινούργιο ενώ σε κάνει να νοσταλγείς κάτι που δεν έχεις ζήσει καθώς οι κάτοικοι των χωριών αυτών ισορροπούν με επιτυχία ανάμεσα στις Μικρασιάτικες ρίζες τους και τα ήθη και έθιμα της Κρήτης. Γυρνώντας σε αρκετά από αυτά τα χωριά, ο επισκέπτης θα συναντήσει ανθρώπους απλούς που […]\nΣτέλιος Κούκος Η Θεσσαλονίκη ήξερε πάντα να ενώνει στο σώμα της -και μάλιστα πανηγυρικά- ανθρώπους, λαούς, έθνη, φυλές από τα πέρατα της οικουμένης. Ήταν πάντα ευρύχωρη και ανοιχτή. Χαρακτηριστική είναι η φράση του εκ Θεσσαλονίκης βυζαντινού λόγιου και πολιτικού Νικηφόρου Χούμνου (1250-1327), “κανείς δεν μένει χωρίς πατρίδα όσο υπάρχει η Θεσσαλονίκη”! Εν προκειμένω αναφερόμαστε στις […]\nBy Mikrasiatis 19 Σεπτεμβρίου 2016 0 Comments Read More →\nΑθήνα, 1925 Οι πρόσφυγες από τη Μικρά Ασία έχουν κατακλύσει τη χώρα. Οι νέοι προσπαθούν να συντηρήσουν τους ηλικιωμένους γονείς τους και οι γονείς τα μικρά παιδιά τους. Μανάδες με τα μωρά στην αγκαλιά, ψάχνουν στέγη και τροφή. Την εποχή εκείνη ήταν σχεδόν αδύνατο να δει κάποιος ένα πατέρα να κρατά αγκαλιά το μωρό του […]\nBy Mikrasiatis 10 Μαρτίου 2016 0 Comments Read More →


08 Απρ Ο δρόμος της αλλαγής μέσα από την τελετουργία του Despacho\nPosted at 11:35h in Αυτοβελτίωση, Ενεργειακή Σαμάνικη Ιατρική, Μπορείς και εσύ τώρα να συμμετέχεις στην αρθρογραφία μας! by artcenter\nΤι είναι το Despacho;\nΕίναι μια περουβιανή παραδοσιακή τελετουργία, που κατεβαίνει από τα ψηλά βουνά των Άνδεων. Το Despacho είναι μια τελετουργική προσφορά των προθέσεων και των προσευχών μας στη γη (Pachamama-Mother Earth) και στα βουνά (Apus). Η αρχή της ιερής ανταποδοτικότητας «Ayni» που μας βοηθάει να εναρμονιστούμε με τη φύση και όλα όσα είναι ζωντανά. Δίνοντας τις προσφορές μας είναι ένας ισχυρός και υπέροχος τρόπος για να «στείλουμε» τις προσευχές μας. Ώστε να λάβουμε τη γονιμότητα, την ευημερία και όλες τις δυνάμεις που είναι ευεργετικές για την υγεία μας και τα όνειρά μας. Να καλωσορίσουμε την αγάπη και την ευημερία σε όλες τις σχέσεις της ζωή μας.\nΚάνουμε despacho στις ισημερίες και στα ηλιοστάσια. Όπως και σε κάθε γεγονός που χρειάζεται να τιμηθεί ή όποτε έχουμε την εσωτερική ανάγκη να προσφέρουμε ευγνωμοσύνη. Κάνοντας τις προσφορές μας, θέλουμε να δημιουργήσουμε ισορροπία του αρσενικού και του θηλυκού μέσα μας.\nΤο Despacho είναι μια ορατή προσευχή.\nΓια εκατοντάδες χρόνια, οι Λάικα (υψηλοί σαμάνοι ή σοφοί της γενεαλογίας Q’ero του Περού) έχουν χρησιμοποιήσει την τελετή despacho για μια ευρεία ποικιλία περιπτώσεων. Όπως γεννήσεων, θανάτων, ως έκφραση ευγνωμοσύνης. Για να θεραπεύσουν σωματικές και συναισθηματικές ασθένειες, για να αποκαταστήσουν την ισορροπία και την αρμονία, ή όταν υπάρχει συγκεκριμένο αίτημα του πνευματικού κόσμου. Παρόμοια με μια μάνταλα, η ιερή δημιουργία του despacho κρατά συμβολικά στοιχεία και τις προσευχές των συμμετεχόντων. Όταν τα άτομα προσφέρουν και συντονίζονται με τα στοιχεία που προστίθενται στο despacho, η δόνηση των συμμετεχόντων και η ενέργεια στο δωμάτιο μετουσιώνεται. Το despacho γίνεται μια ζωντανή προσευχή που φέρνει ενεργειακές αλλαγές και επούλωση.\nΠριν από την τελετή despacho, μια ποικιλία υλικών, συγκεντρώνονται ως προσφορές. Οι απτές προσφορές ενισχύουν τα συναισθήματα και τις προθέσεις των προσευχών μας και έχουν μεγάλη σημασία όταν γίνονται για μια κοινότητα ή για την ανθρωπότητα.\nΓια ποιο λόγο χρησιμοποιείται το Despacho;\nΚέντρο εντεχνης δράσης και θεραπειας\nΌταν δημιουργούμε μια τελετή despacho, δίνουμε χώρο και χρόνο για να δείξουμε την ευγνωμοσύνη μας. Για τους Ινδιάνους, η τελετή despacho είναι το κεντρικό στοιχείο της πνευματικής και τελετουργικής κληρονομιάς τους. Τα τελετουργικά του despacho έχουν σχεδιαστεί για να ευθυγραμμίσουν, να εξισορροπήσουν και να εναρμονίσουν τα τρία επίπεδα συνείδησης: το Yankay (το φυσικό σύμπαν και την ορθή δράση), το Yachay (το κέντρο του πνεύματος και της ορθής σκέψης και σοφίας) και το Munay (την καρδιά και την ορθή αγάπη). Όταν φτιάχνουμε το δικό μας despacho, φέρνουμε όλες τις πτυχές της συνείδησής μας στη διαδικασία. Η αλλαγμένη κατάσταση της συνείδησης ευθυγραμμίζει όλα τα ενεργειακά κέντρα.\nΠως να φτιάξουμε το δικό μας Despacho;\nΓια να κατασκευάσουμε ένα despacho, πρέπει πρώτα να συλλέξουμε τα στοιχεία που σκοπεύουμε να συμπεριλάβουμε στην προσφορά μας. Το πιο σημαντικό συστατικό για την δημιουργία του despacho είναι η πρόθεση. Όπως και με κάθε προσφορά, έχοντας μια ιδιαίτερη εσωτερική σύνδεση με κάθε συστατικό του despacho, είναι αυτό που επιτρέπει στο συναισθηματικό μας κέντρο να ευθυγραμμιστεί. Αν και το περιεχόμενό του μπορεί να ποικίλλει ως προς τη συμβολική του σημασία, το despacho, όταν εκτελείται με την ορθή πρόθεση, ξεπερνά τους κυριολεκτικούς και συμβολικούς τομείς, και προσεγγίζει άμεσα τις ενεργειακές σφαίρες.\n5 βήματα για να δημιουργήσουμε το δικό μας Despacho\n1) Επιλέγουμε τα συστατικά\nΊσως θελήσουμε να περάσουμε λίγα λεπτά με τα υλικά που έχουμε επιλέξει. Ώστε να αισθανθούμε τι αντιπροσωπεύουν. Ίσως να τους δώσουμε ένα συμβολικό νόημα, για παράδειγμα, η καστανή ζάχαρη μπορεί να αντιπροσωπεύει μια εκτίμηση της «γλυκύτητας της ζωής». Το κινόα μπορεί να αποτελέσει γέφυρα μεταξύ ζωής και θανάτου.\n2) Σχεδιάζουμε το σύμπαν μας\nΑρχικά συντονιζόμαστε με την πρόθεση του despacho.\nΒρίσκουμε ένα ήσυχο μέρος για να είμαστε άνετοι για περίπου μία ώρα και στη συνέχεια ανοίγουμε τον ιερό χώρο.\nΤοποθετούμε ένα μεγάλο φύλλο λευκού χαρτιού στο έδαφος. Ας σκεφτούμε το despacho ως έργο τέχνης ή ως συμβολική αναπαράσταση του σκοπού πίσω από την πρόθεσή μας ή μια ιερή Μάνταλα.\nΔιπλώνουμε το χαρτί σε τρίτα και από τις δύο πλευρές, ώστε να έχουμε 9 ορθογώνια.\nΕργαζόμαστε μέσα στο κεντρικό ορθογώνιο και αρχίζουμε να προσθέτουμε κάθε στοιχείο, αφού πρώτα φυσήξουμε μια ευχή – προσευχή πάνω του για κάτι για το οποίο είμαστε ευγνώμονες.\nΞεκινάμε με τη ζάχαρη – αντιπροσωπεύει τη γλυκύτητα και την αγάπη. Στην παράδοση των σαμάνων Q’ero, η ζάχαρη αντιπροσωπεύει επίσης το χιόνι που βρίσκεται στα βουνά και συμβολίζει τη σοφία ως το ψηλότερο σημείο όπου συναντώνται ο ουρανός και η γη. Μπορούμε με τη ζάχαρη να δημιουργήσουμε ένα σταυρό για τις τέσσερις κατευθύνσεις, έναν κύκλο για ενότητα ή ένα σωρό στο κέντρο. Ακολουθούμε την έμπνευσή μας.\nΣτη συνέχεια είναι σημαντικά τα κίντου – Qintu. Συνήθως στο Περού χρησιμοποιούν 3 φύλλα κακάο για ένα κίντου. Αλλά μπορούμε να χρησιμοποιήσουμε 3 μικρά φύλλα από τα δικά μας δέντρα στη γειτονιά μας ή μπορούμε να χρησιμοποιήσουμε φύλλα δάφνης. Τοποθετούμε ομάδες τριών φύλλων μαζί και φυσάμε σε αυτά την καθαρή ουσία μας και την πρόθεση του despacho. Τα τρία φύλλα συμβολίζουν προσευχές που πηγαίνουν στους τρεις κόσμους: τον κάτω κόσμο της θεραπείας και του υποσυνείδητου, το μεσαίο κόσμο μας στο παρόν και τον πάνω κόσμο του υπερσυνείδητου.\nΜπορούμε επίσης να κάνουμε τέσσερα κίντου, που θα συμβολίζουν τις τέσσερις κατευθύνσεις ή τα τέσσερα στοιχεία. Μπορούμε επίσης να κάνουμε ομάδες επτά φύλλων για να συμβολίζουν τις προσευχές που πηγαίνουν στα επτά τσάκρα. Κάνουμε ό,τι αισθανόμαστε σωστό. Αν θέλουμε επίσης, μπορούμε να βάλουμε ένα κόκκινο και ένα λευκό πέταλο από γαρίφαλα ή οποιοδήποτε άλλο λουλούδι. Παραδοσιακά, το κόκκινο αντιπροσωπεύει τη γη και το λευκό τα βουνά (θηλυκό -αρσενικό).\nΑν υπάρχουν κι άλλα άτομα μαζί μας, θα βάλουν και αυτά από ένα κίντου.\nΑφού φυσήξουμε όλα τα ευχαριστώ και τις ευχές μας μπορούμε να πασπαλίσουμε με λίγη ακόμα ζάχαρη – αντιπροσωπεύοντας ακόμα περισσότερη αγάπη και γλυκύτητα.\nΠροσθέτουμε ένα ανοιχτό όστρακο – τοποθετημένο στη μέση των προσευχών που αντιπροσωπεύει τη μήτρα της γης, την πηγή και γενέτειρά μας. Αυτό μας συγκρατεί, μας τρέφει, παρέχει ευκαιρίες και ασφάλεια.\nΠαρακάτω αναφέρουμε ιδέες για το τι θα μπορούσαν να αντιπροσωπεύσουν μερικά από τα υλικά του, καθώς φυσάμε τις προσευχές μας σε αυτά. Όμως, κάλο θα είναι να αφήσουμε τον εαυτό μας να νιώσει δημιουργικότητα, έμπνευση και χαρά σε αυτή τη διαδικασία. Στο σπίτι μας, μπορούμε να χρησιμοποιήσουμε λουλούδια, ποπ κορν, διάφορους σπόρους ή όσπρια, αποξηραμένα φρούτα κλπ.\n3) Τελικές πινελιές\nΜόλις ολοκληρώσουμε την προσθήκη των υλικών, ίσως θελήσουμε να διακοσμήσουμε το despacho μας με λουλούδια, καραμέλες ή άλλα πολύχρωμα αντικείμενα. Όταν τελειώσουμε, μπορούμε να ανοίξουμε τα χέρια μας για να δώσουμε αγάπη και ευγνωμοσύνη στο despacho. Ρίχνουμε μια τελευταία ματιά, για να εντοπίσουμε αν θέλουμε να προσθέσουμε οτιδήποτε άλλο στην προσφορά μας.\nΑφού τοποθετήσουμε όλα τα υλικά μας στο despacho, αναδιπλώνουμε τις πλευρές πάνω στο περιεχόμενο έτσι ώστε όλες να επικαλύπτονται στο κέντρο. Το despacho είναι τώρα ένα μικρότερο ορθογώνιο. Μερικοί άνθρωποι χρησιμοποιούν κουδούνια για να καλέσουν το Πνεύμα να λάβει τις προσφορές τους, άλλοι χρησιμοποιούν κοχύλια – αυτό είναι προαιρετικό. Στη συνέχεια, το κλείνουμε χωρίς να το αναποδογυρίσουμε, έτσι ώστε όλες οι προσευχές να διατηρηθούν. Βάζουμε όλοι μας την αγάπη και θέλουμε να γίνει όμορφο.\n5) Προσφέρουμε το despacho μας\nΜόλις διακοσμήσουμε το despacho μας, τότε θα το προσφέρουμε στις δυνάμεις της φύσης. Μπορούμε να το κάνουμε θάβοντάς το (για αργά, σταθερά αποτελέσματα), καίγοντάς το (για ταχύτερο μετασχηματισμό), είτε αφήνοντάς το σε τρεχούμενα νερά, με τελετουργικό τρόπο. Αν το κάψουμε, γυρίζουμε την πλάτη μας προς τις φλόγες, μέχρι να καεί πλήρως. Αυτό συμβολίζει τη μη προσκόλληση στο αποτέλεσμα και την απελευθέρωση όλων των απαιτήσεων από αυτό.\nDespacho: Συστατικά και οι σημασίες τους\nΡύζι – γονιμότητα και αφθονία.\nΦακές – ζωντάνια και υγεία.\nΞηροί καρποί – διατροφή.\nΦασόλια – για προστασία, αφθονία.\nΣταφίδες και αποξηραμένα φρούτα – για τους προγόνους μας.\nΜπισκότα – για τα πνεύματα που κρατούν για μας κάποια καθαρή ενέργεια στον πλανήτη.\nΓλυκόριζα – προστασία και ασφάλεια.\nΓλυκά/καραμέλες – για όλες μας τις σχέσεις.\nΠολλή σοκολάτα – η «Pachamama» ή Μητέρα Γη αγαπάει τη σοκολάτα.\nΦασκόμηλο ή άλλο θυμίαμα – για να τροφοδοτήσει τα στοιχεία της γης.\nΚαραμέλες – για τους αγγελιοφόρους, τους απεσταλμένους που μεταφέρουν τις προσευχές μας.\nΧρήματα– εξασφαλίζουμε την επιτυχία.\nΒαμβάκι – μπάλες για τα σύννεφα, αντιπροσωπεύει το χρόνο και το χώρο των ονείρων.\nΠολύχρωμα ζαχαρωτά– για να γιορτάσουμε όλη τη ζωή.\nΛουλούδια/πέταλα – για τη θεραπεία.\nΤο βασικότερο συστατικό είναι η αγνή πρόθεση μας!\nΤζέσικα Μαργαρίτη (Ψυχοθεραπεύτρια ,Expressive arts Therapyist)\nΙωάννης Μαρδάς (Ολιστικός σύμβουλος διατροφής, Chef)\n08 Απρίλιος, 2019 in Αυτοβελτίωση, Ενεργειακή Σαμάνικη Ιατρική, Μπορείς και εσύ τώρα να συμμετέχεις στην αρθρογραφία μας! / 0 Comments\n27 Οκτώβριος, 2018 in Αυτοβελτίωση, Μπορείς και εσύ τώρα να συμμετέχεις στην αρθρογραφία μας! / 0 Comments\nΓνωρίζοντας την κοσμολογία των σαμάνων\nΕνδιαφέρομαι να κάνω κράτηση για το σεμινάριο Ο δρόμος της αλλαγής μέσα από την τελετουργία του Despacho. Παρακαλώ επικοινωνήστε μαζί μου


Τον ύπνο τους έχουν χάσει τις τελευταίες ημέρες πολλοί νέοι διοικητές των νοσοκομείων του ΕΣΥ εξαιτίας των οδηγιών του Άδωνι Γεωργιάδη που μπορεί να τους κοστίσουν το επαγγελματικό τους μέλλον.\nΚαι μπορεί οι περισσότεροι διοικητές να διορίσθηκαν με κομματικά κριτήρια, το μνημόνιο όμως δεν περιμένει.\nΆλλωστε και οι ίδιοι έχουν υπογράψει μνημόνια συνεργασίας με τα οποία είναι υποχρεωμένοι να τηρούν τον προϋπολογισμό. Εάν τον παραβλέψουν κινδυνεύουν με απόλυση όπως τουλάχιστον υποστηρίζει ο κ.Γεωργιάδης.\nΕκτός αυτού ο υπουργός Υγείας ισχυρίζεται ότι ο προσωπικά θα ελέγχει την απόδοση του καθενός ξεχωριστά και μάλιστα κάθε μήνα θα βγαίνει ο “καλός” και ο “κακός” μάνατζερ.\nΠάντως οι νέοι διοικητές θα έχουν να αντιμετωπίσουν σοβαρά προβλήματα καθώς το λιγοστό ρευστό έχει κάνει ήδη πολλά νοσοκομεία να μη διαθέτουν ούτε τα απαραίτητα υλικά.\nΠαράλληλα τους τελευταίους μήνες λόγω της παρατεταμένης αναμονής για διορισμό νέων διοικητών, οι παλαιοί είχαν μπλοκάρει κάθε διαδικασία με συνέπεια πολλές διεργασίες απαραίτητες να έχουν παγώσει για πολύ καιρό και να καλούνται τώρα οι νέοι μάνατζερ να τις ξεπαγώσουν.\nTags: ΑΔΩΝΙΣ ΓΕΩΡΓΙΑΔΗΣ, ΔΙΟΙΚΗΤΕΣ, ΕΣΥ, ΝΕΟΙ ΔΙΟΙΚΗΤΕΣ, ΝΟΣΟΚΟΜΕΙΑ, ΡΕΠΟΡΤΑΖ ΥΓΕΙΑΣ


Κανένα ελαφρυντικό στον 76χρονο που σκότωσε τον γιο του - CNN.gr\nΚανένα ελαφρυντικό στον 76χρονο που σκότωσε τον γιο του\nΣάββατο, 19 Δεκεμβρίου 2015 04:30\nΣτη φυλακή θα περάσει το υπόλοιπο της ζωής του ο 76χρονος, ο οποίος τον Δεκαπενταύγουστο του 2014 πυροβόλησε και σκότωσε τον γιο του στο Άστρος Κυνουρίας.\t EUROKINISSI / ΜΠΟΛΑΡΗ ΤΑΤΙΑΝΑ\nΠοινή ισόβιας κάθειρξης επέβαλε αργά το βράδυ της Παρασκευής (18/12) το Κακουργιοδικείο Τρίπολης στον 76χρονο πατέρα, ο οποίος ανήμερα του Δεκαπενταύγουστου του 2014 πυροβόλησε και σκότωσε τον 39χρονο γιο του στο Άστρος Κυνουρίας.\nΟ δράστης του εγκλήματος που είχε συγκλονίσει την κοινή γνώμη, είχε επιχειρήσει να σβήσει τα ίχνη του, μεταφέροντας το πτώμα του παιδιού του σε χωματερή του Άστρους και βάζοντάς του φωτιά.\nΌπως αναφέρεται στο ΑΠΕ-ΜΠΕ, το δικαστήριο, έκρινε ενόχους και τους υπόλοιπους τρεις κατηγορούμενους, επίσης χωρίς να τους αναγνωρίσει κανένα ελαφρυντικό, παρά το σχετικό αίτημα που υπεβλήθη από τους δικηγόρους υπεράσπισης.\nΎστερα από τετράωρη σύσκεψη, το Κακουργιοδικείο Τρίπολης έκανε δεκτή την πρόταση της Εισαγγελέως, τόσο ως προς την ενοχή των κατηγορουμένων όσο και ως προς τις ποινές που επεβλήθησαν.\nΣτον πατέρα του θύματος, εκτός από τα ισόβια για την δολοφονία του 39χρονου γυμναστή, επεβλήθη και ποινή ενός έτους για οπλοχρησία και δύο έτη για εμπρησμό.\nΣτη σύζυγό του και μητέρα του θύματος, επεβλήθη ποινή καθείρξεως δέκα ετών, με ανασταλτικό χαρακτήρα μέχρι την εκδίκαση της έφεσης που θα ασκήσουν οι δικηγόροι υπεράσπισης.\nΣτον αδελφό του παιδοκτόνου, το δικαστήριο επέβαλε ποινή ισόβιας κάθειρξης και δυο χρόνια για τον εμπρησμό, ενώ στην γυναίκα του επεβλήθη ποινή φυλάκισης δύο ετών. Να σημειωθεί ότι οι δύο τελευταίοι κατοικούν στο εξωτερικό.\nΕΛΛΑΔΑ\t· ΠΑΙΔΟΚΤΟΝΟΣ\t· ΙΣΟΒΙΑ ΚΑΘΕΙΡΞΗ\t· ΑΣΤΡΟΣ ΚΥΝΟΥΡΙΑΣ\t· ΚΑΚΟΥΡΓΙΟΔΙΚΕΙΟ ΤΡΙΠΟΛΗΣ


Κολλημένοι με την κούπα! (vid) | ΠΑΟΚ ΘΡΗΣΚΕΙΑ\nHome / Δηλώσεις / Ποδόσφαιρο / Κολλημένοι με την κούπα! (vid)\nΚολλημένοι με την κούπα! (vid)\nΟ Βλάνταν Ίβιτς μίλησε στη Συνέντευξη Τύπου πριν τον μεγάλο τελικό του Κυπέλλου με αντίπαλο την ΑΕΚ, δηλώνοντας αισιόδοξος για την κατάκτηση του τροπαίου, ενώ μίλησε με τα καλύτερα λόγια για τους παίκτες του.\nΓια το γεγονός οτι η ομάδα δεν έχει ηγέτες:\n«Έχουμε ηγέτες. Έχουμε αποδείξει πως έχουμε παίκτες που μπορούν να σηκώσουν την ομάδα στις πλάτες τους. Αυτοι μας έφεραν εδώ».\n«Δεν έχουμε άγχος. Ξέρουμε τι σημαίνει για την ομάδα και για την πόλη αυτό το Κύπελλο και έχουμε κίνητρο. Θέλουμε να αποδείξουμε οτι εμείς θέλουμε πολύ να το πάρουμε. Δεν υπάρχει ξεχωριστή πίεση. Πίεση υπάρχει απο το ξεκίνημα της χρονιάς».\nΓια την ΑΕΚ την παρουσία του Αραούχο:\n«Σίγουρα ειναι από τους πιο επικίνδυνους παίκτες. Προετοιμαζόμαστε, έχουμε και εμείς καλούς παίκτες και μάλιστα καλύτερους και εννοείται, ότι εχουμε ετοιμάσει την ομάδα. Πιστεύουμε στις δυνατότητες μας.\nΗ φετινή ομάδα έχει αρκετά καινούργια πρόσωπα. Χρειάζεσαι χρόνο και δεν είναι εύκολο να φτιαξεις έναν κορμό αλλά με σκληρή δουλειά και με παίκτες με χαρακτηριστικά που θέλουμε η ομάδα εμφανίζεται σιγά σιγά όπως την θέλουμε και για αυτό μας έφερε εδώ. Είμαι αισιόδοξος.\nΓια το τι είπε στους παίκτες για τον τελικό και επισης για την διαιτησία, σημείωσε:\n«Το τι θα πούμε στους παίκτες, το κρατάμε για εμας. Το μόνο που μας νοιάζει είναι να κερδίσουμε του Κύπελλο Για την διαιτησία δεν έχω να πω τίποτα. Πιστεύω θα κερδίσει η καλύτερη ομάδα στον αγωνιστικό χώρος».\nΔείτε εδώ ένα χαρκτηριστικό απόσπασμα από τις δηλώσεις του Βλάνταν Ίβιτς